V dvadsiatom štvrtom všetci fungujú rovnako a v dvadsiatom piatom povedal pán minister, že keby náhodou došlo k výpadku všetkých takýchto vecí, ako ste vymenovali, tak štát zagarantuje, že im doplní tieto výpadky.

Minister práce síce sľúbil kompenzáciu tretiemu sektoru, avšak nie je jasné, akým spôsobom, navyše upresnil pritom, že nechce podporovať mimovládne organizácie, ktoré sa podľa jeho slov zapájajú do politického diania. Výrok preto hodnotíme ako zavádzajúci.

Pellegrini vo výroku odkazuje na návrh ministra práce Erika Tomáša (Hlas-SD) o zmene asignácie 2% z daní príjmov fyzických osôb.

Erik Tomáš 7.11. 2023 vyhlásil, že od budúceho roka sa súčasný systém rodičovského dôchodku zruší a navrhuje, aby od roku 2025 mohli fyzické osoby venovať 2% z daní svojim rodičom v dôchodkovom veku. Dnes je možné tieto 2% adresovať tretiemu sektoru (mimovládne organizácie, neziskové organizácie a občianske združenia).

Po rokovaniach vlády a negatívnych reakciách sa Tomáš vyjadril, že ak mimovládne organizácie kvôli tejto zmene prídu o peniaze, vláda pre nich nájde nové spôsoby financovania. Ubezpečil, že dostanú ešte väčšiu sumu ako doteraz z dvoch percent daní. Vo vyjadrení však dodal, že pôjde iba o neziskovky „ s ušľachtilým cieľom“ a problém budú mať také organizácie, ktoré „vstupujú a ovplyvňujú politický a spoločenský život“. Minister nekonkretizoval, ako presne odlíši dané organizácie.

od roku 2025
negatívnych reakciách
s ušľachtilým cieľom“


My (Most-Híd, pozn.) sme robili tiež kampaň priamo v regiónoch, ako hovorí pán Beblavý.

Ábel Ravasz počas kampane pred eurovoľbami navštívil viacero obcí na strednom a východnom Slovensku (Hrabušice, Veľká Lomnica, Hostice, Veľký Blh, Barca, Tornaľa, Mučín, Čakanovce, Holiša, Trenč). Na sociálnych sieťach zverejnili fotografie z kampane v regiónoch aj kandidáti na europoslancov József Nagy , Norbert Kurilla či Michal Goriščák . Tento výrok preto hodnotíme ako pravdivý.

József Nagy
Norbert Kurilla
Michal Goriščák


Utečenci a imigranti predstavujú výrazne zvýšené bezpečnostné riziko - napr. kriminalitu, terorizmus a šírenie zdravotných epidémií.

Tradičný ekonomický model zločinu skoncipovaný Beckerom (1968) predpokladá, že pri inak rovnakých podmienkach, u jednotlivcov so slabými príležitosťami na pracovnom trhu je viac pravdepodobné angažovanie sa v kriminálnej aktivite. (. pdf , s.4)

Počet nahlásených property crimes v Anglicku a Walese od 1983 do 2011 ukazuje, že počet nahlásených zločinov sa neustále znižoval napriek tomu, že rástol počet cudzincov v populácii. Táto štatistika nedokazuje, že by zvyšovanie počtu migrantov v populácii znižovalo zločinnosť, avšak značí, že taktiež nesúvisí s nárastom kriminality.

Bell a kolektív (2013) skúmali lokálne vzory kriminality v Anglicku a Walese v rokoch 2002-2009, aby určili kauzálny účinok nárastu cudzineckej populácie na mieru zločinu. Cieľovými skupinami boli azylanti z bývalej Juhoslávie, z krajín zmietaných sa vo vojnových konfliktov ako napríklad Afganistan a Irak a taktiež veľké migračné toky z krajín A8 (najmä Poľsko v roku 2004). Výsledky vyslovujú predpoklad, že zvýšením počtu obyvateľstva v rámci miestnej komunity o 1 %, ktoré predstavujú azylanti, je spojené s nárastom zločinov proti vlastníctvu (krádež, vlúpanie, lúpež atď.) o 1,1 %. Keďže azylanti predstavovali len 0,1% populácie, makroúčinky boli malé. Pre migrantov z krajín A8 pri rovnakom zvýšení predstavovali výsledky zníženie zločinov proti vlastníctvu o 0,4 %, čo vedci pripisujú najmä rozdielnym príležitostiam azylantov a migrantov na pracovnom trhu.

Iné medzinárodné štúdie ( Bianchi a kolektív 2012 – Taliansko, Spenkuch 2010 – USA) taktiež nenašli žiadny významný kauzálny dopad migrantov na násilný zločin alebo zločin proti vlastníctvu. Americká štúdia taktiež tvrdí, že za zvyšovaním miery zločinov proti vlastníctvu stoja najmä horšie výsledky iných etnických skupín na pracovnom trhu a preto zdôrazňuje potrebu sústrediť sa na vytváranie pracovných príležitostí pre rozličné skupiny migrantov (s.5)

Inou použitou metódou pre získavanie dát týkajúcich sa vzťahu medzi migráciou a zločinom bolo využitie údajov o obetiach zločinov. Bell a kolektív tvrdia, že u príslušníkov cudzích národov je o niečo menej pravdepodobné, aby nahlásili, že sa stali obeťou zločinu, ako u britských štátnych príslušníkov. (s.5)

Čo sa týka špecifickej otázky kriminality v tzv. cudzineckých zónach, výskumy ukazujú, že pokiaľ cudzinci majú štandardné životné zabezpečenie, úroveň kriminality sa nijako nelíši od zvyšku spoločnosti. Výzkumy teda príčinu kriminality hľadajú nie v samotnej imigrácii, ale v socio-ekonomických otázkach - bez ohľadu na to, či sa jedná o cudzincov, alebo nie.

Rovnako aj Martin Kahanec zo Stredoeurópskeho inštitútu pre výskum práce (CELSI) svojou analýzou relevantných vedeckých výstupov potvrdzuje , že práve nízky stupeň integrácie na trhu práce je dôvodom, ktorý vedie zvýšenej majetkovej kriminalite. Platí to však tak pre migrantov, tak aj pre domáce obyvateľstvo.

Zdravotné otázky

24. augusta 2015 vyhlásila hlavná lekárka maďarskej zdravotnej služby, Judit Pallerová, že migranti prichádzajúci do Maďarska neznamenajú pre maďarské obyvateľstvo epidemiologickú hrozbu, avšak určité riziko nákazy existuje. Podľa jej slov sú migranti najčastejšie nakazení vírusovou hepatitídou typu B a typu C, syfilisom, ale aj AIDS. Tieto sa však šíria iba pohlavným stykom a krvou. Najväčšie problémy spočívajú podľa nej v problematickom vyšetrení azylantov, keď mnohí z nich nespolupracujú (zo 14000 sa na vyšetrenie dostavilo necelých 500) a v tom, že mnohí po vyšetrení ušli.

Svetová zdravotnícka organizácia (WHO) sa pokúsila prispieť k rozptýleniu obáv, že utečenci prichádzajúci do Európy by mohli so sebou priniesť infekčné choroby. Podľa regionálnej riaditeľky WHO pre Európu, Zsuzsanny Jakab, neexistuje systematická asociácia medzi migráciou a prinášaním infekčných chorôb. Prenosné choroby sú podľa nej spojené najmä s chudobou. Podľa WHO skúsenosti ukázali, že prenos infekčných chorôb zasahuje najmä pravidelných turistov, cestovateľov alebo zdravotných pracovníkov, nie utečencov alebo migrantov.

Napriek tomu Jakab upozorňuje , že vážnosť súčasnej situácie, spojenej s eskaláciou prílivu migrantov a zmenami v trasách ich príchodu, vyžaduje regionálnu, obsiahlu a systematickú odpoveď verejného zdravotníctva, pričom medzištátna koordinácia pohybu migrantov naskrz európskym regiónom musí byť posilnená.

Terorizmus

Štatistiky Metropolitnej polície vo Veľkej Británii ukazujú neprerušovaný nárast počtu zatknutých v súvislosti s terorizmom od roku 2010 (odkedy začal konflikt v Sýrii), najmä v období rokov 2012-2015. 17. septembra 2015 v rádiu BBC 4 upozornil riaditeľ MI5 , David Parker, na to, že teroristická hrozba je tou najvážnejšou z tých, ktorým Veľká Británia čelí v bezpečnostných vzťahoch. Hovorí o tom ( 0:33/21:28 ), že len počas posledných 12 mesiacov bolo zmarených šesť údajných teroristických útokov v štádiu prípravy, čo predstavuje najvyšší počet počas jeho 32-ročnej kariéry a takisto najvyšší počet od 11. septembra 2001.

Mnohí bezpečnostní experti však uvádzajú, že riziko toho, že by Islamský štát a ďalšie teroristické organizácie posielali obrovské množstvá svojich bojovníkov na Západ cez rizikové trasy, je nízke už len na základe obrovského množstva islamistických fanatikov narodených na Západe, po ktorých môžu teroristické skupiny siahnuť v prípade, že sa rozhodnú započať útok.

Podľa bezpečnostných špecialistov s blízkymi väzbami na európske vlády a bezpečnostné služby je riziko toho, že teroristické skupiny, ako napríklad Islamský štát, by mohli prepašovať bojovníkov do Európy skrytých medzi veľkou vlnou migrantov, omnoho nižšie ako tvrdia niektorí politici.

Reálnejším problémom je podľa nich opačný tok bojovníkov, ktorí smerujú z Európy smerom na Blízky východ. Podľa vyjadrení predsedu Európskeho centra pre strategickú špionáž a bezpečnosť, Claudea Moniqueta, nemá Islamský štát potrebu exportovať bojovníkov do Európy, pretože ich z nej hlavne importuje. Existuje podľa neho 5 až 6 tisíc Európanov, ktorí sú alebo už boli v Sýrii, pričom tam stále ďalší odchádzajú. Nevidí teda zmysel v tom, aby Islamský štát exportoval Sýrčanov alebo Iráčanov, ktorí hovoria arabsky, poznajú svoje krajiny a tým pádom ich tam potrebujú.

Nebezpečenstvo radikalizácie Moslimov v Európe existuje skôr medzi obyvateľstvom, ktoré v Európe už žijú, dokonca aj niekoľko generácií a sú občanmi EÚ. Výskumný riaditeľ Centra pre štúdiá asymetrických hrozieb, Magnus Ranstorp , súhlasí s tým, že je cesta teroristov do EÚ veľmi riskantná, avšak poukazuje na určité prípadné ľahšie spôsoby, ktoré by im to mohli umožniť. Sem napríklad patrí falšovanie dokladov alebo používanie ukradnutých pasov. Podľa Ranstorpa skôr zamestnáva európske tajné služby množstvo sympatizantov Islamského štátu, ktorí už v Európe dávno sú.

Z tohto hľadiska je preto možné povedať, podobne ako v prípade kriminality, že možnosť terorizmu nerastie priamo na základe imigrácie, ale na základe ďalších faktorov reálneho života (menšiny v akomkoľvek ponímaní) v Európe. Spájanie utečencov a terorizmu preto nie je presvedčivá.

varujú
v ohrození
terorizmus
subjektívna
zvýšenej
štúdia
Svetovú Banku
pdf
Bell a kolektív
Bianchi a kolektív 2012
Spenkuch 2010
výskumy
potvrdzuje
vyhlásila
sa pokúsila
upozorňuje
Štatistiky
MI5
0:33/21:28
zmarených
zdôraznili
riziko
existuje
Magnus Ranstorp


Najprv v stredu večer vlastne bola tá koaličná rada. Tam som ponúkol toto riešenie s tým, že Richard Sulík mi teda následne po pár esemeskách a dvoch stretnutiach povedal okej, dohodli sme sa, prijímame to riešenie, prijímame ten tvoj návrh, ty budeš hlasovať s Ficom, pritom, pri tej poslednej veci.

Ani zverejnené SMS, ani žiadne vyhlásenie Richarda Sulíka nepotvrdzujú verziu Matoviča o tom, že by mal Sulík povedať, že môže hlasovať o Ficovom zákone.

Túto otázku by mohol zodpovedať Martin Fecko, ktorý je podľa Matoviča jediný svedok Sulíkových slov. Matovič v relácii Na telo uviedol, že Sulík mu v stredu pred hlasovaním povedal: "Dohodli sme sa, prijímame to riešenie, prijímame ten tvoj návrh, ty budeš hlasovať s Ficom, pritom, pri tej poslednej veci...Takto mi to povedal, takto to potvrdil aj Martinovi Feckovi, čo je čistá duša. Ako človek, starší človek, ktorý je pedant, ktorý následne pred tlačovkou išiel za ním a išiel si to potvrdiť, či teda naozaj to platí."

Martin Fecko nám na otázku, či sa tak stalo neodpovedal.


(...) vy ste tu, napríklad, obaja zástancovia rovnej dane ako marketingového zázraku našej ekonomiky, nepamätám sa, že by ste ma podporili v roku 2012 pri jej zrušení.

O zvýšení daní sa hovorilo v roku 2012, kedy bol predložený návrh zákona, a prebehlo aj hlasovanie, uskutočnené 4. decembra 2012. Za zvýšenie daní bolo 80 poslancov, proti tomuto návrhu sa ich postavilo 60. Medzi nimi boli Ivan Švejna aj Jozef Kollár. ( NR SR )

Tento návrh napokon definitívne schválil parlament a rovná daň bola zrušená. ( TASR )

SITA, Nový čas
NR SR
TASR


Poslanec sa vyjadril, že sa takáto udalosť odohrala, a my okamžite riešime. Bol vypovedať, podáva sa trestné oznámenie, nik neobvili stranu Smer, nik. (Robert Fico: Mediálne to išlo od rána do večera dva dni) SaS predseda priamo povedal, pozrite si citát, nezavádzajte, pán premiér. Jasne povedal, že to nie je strana Smer.


Je to suma, ktorá znamená, že sme o 40% znižovali a znižujeme výdavky štátu na bežných výdavkoch v platoch štátnych úradníkoch.

V rozpočte (.doc) na tento rok je na strane 28 uvedené, že základné výdavky na chod štátu v porovnaní s rokom 2010 klesnú o 1,1 miliardy eur, teda o 5,9 %. Výdavky na platy štátnych úradníkov vedené v rozpočte pod kapitolou "Osobné výdavky rozpočtových a príspevkových organizácií štátu" klesnú o 5,45% tj. o 119 353 000 eur oproti minulému roku.

rozpočte


O tom začiatku mierových rokovaní povedal americký minister zahraničných vecí Blinken ešte pred rokom a pol, že mali by mierové rokovania vychádzať z pred stavu spred februára 22, tzn. v čase, kedy Rusi boli na Kryme a na Donbase.

Minister zahraničných vecí Antony Blinken dlhodobo podporuje Ukrajinu v boji proti ruskému agresorovi. Blinken sa nevyjadril, či by mali mierové rokovania vychádzať zo stavu pred 22. februárom. Trvá na názore, že obsah rokovaní, ako aj vývoj bojov, zostáva rozhodnutím Ukrajiny, všetko za podpory spojencov. Výrok hodnotíme ako nepravdivý.

Antony Blinken sa v decembri 2022 v rozhovore pre The Wall Street Journal vyjadril , že pre USA bude priorita, aby Ukrajina mohla získať späť svoje územie od začiatku invázie z 24. februára 2022. Ako minister zahraničných vecí je však odhodlaný podporovať Ukrajinu v boji proti ruskému agresorovi pri získavaní späť okupovaných území o rozlohe, akú uzná za vhodné samotná Ukrajina ( 1:20 ). Cieľom Spojených štátov je uistiť sa, že Ukrajina disponuje všetkými prostriedkami potrebnými na svoju obranu, na potlačenie ruskej agresie a získanie späť území zabraných od 24. februára 2022. Podľa Blinkena „len Ukrajinci rozhodujú o tom kam chcú ísť, kedy sa tam chcú dostať a ako to chcú urobiť, ale s našou [USA] podporou a podporou desiatok krajín“ ( 2:30 ).

Pre Spojené štáty je primárny princíp nediskutovať o Ukrajine bez Ukrajiny ( 2:25 ). Blinken tak niekoľkokrát vyslovil názor , že úlohou spojencov je zabezpečiť Ukrajine najsilnejšiu možnú pozíciu v prípadných diplomatických rokovaniach. V apríli 2022 však ohlásil , že nezaznamenali zatiaľ náznak snahy o diplomatické rokovanie zo strany Putina.

Pri stretnutí s ukrajinským ministrom zahraničných vecí Kulebom v novembri 2022 Blinken poznamenal , že načasovanie a obsah rokovaní zostáva rozhodnutím Ukrajiny.

V marci 2023 Blinken naznačil , že niektoré územia Ukrajina získa vojensky a niektoré bude musieť získať diplomatickou cestou. USA a európski spojenci odmietli uznať ruskú anexiu Krymu z roku 2014.

vyjadril

názor

ohlásil

poznamenal

naznačil


Za protiteroristický balíček Most- Híd nehlasoval...

Takzvaný protiteroristický balíček upravoval trestný zákonník a mal za cieľ zvýšiť bezpečnosť v kontexte možných teroristických útokov. Poslanci Most-Híd zmeny v zákonoch nepodporili. Treba však spomenúť, že v tomto období došlo aj k zmene ústavného zákona ošetrujúceho dĺžku zadržania osôb podozrivých z terorizmu. V tejto otázke Most-Híd hlasoval za. Vzhľadom na odmietnutie novely trestného zákona ku ktorej fráza protiteroristický balík tradične referuje výrok hodnotíme ako pravdivý.

referuje
hlasovaní
skrátenom legislatívnom procese
novely
vetoval
novele


... pri tomto hlasovaní (o rezolúcii proti Spojeným štátom, ktoré uznali Jeruzalem ako hlavné mesto Izraela, pozn.) v OSN Poľsko, Maďarsko aj Čechy sa zdržali.

21.decembra 2017 sa na Valnom zhromaždení OSN hlasovalo za rezolúciu, ktorá odsudzuje uznanie Jeruzalema za hlavné mesto Izraela zo strany amerického prezidenta Donalda Trumpa. Až 35 zo všetkých 193 členských krajín sa hlasovania zdržalo a ako tvrdí Andrej Danko medzi nimi bolo aj Česko, Poľsko a Maďarsko. Výrok preto hodnotíme ako pravdivý. Podľa informácií, ktoré priniesla SITA sa Slovensko pripojilo k 127 štátom, ktoré hlasovali za prijatie návrhu. Za rezolúciu sa nakoniec vyslovili aj tradiční európski spojenci USA ako Veľká Británia a Francúzsko, a tiež Nemecko, ktoré sa pri hlasovaniach týkajúcich sa krízy na Blízkom východe zvyklo doteraz vždy zdržať hlasovania. Medzi deviatimi krajinami, ktoré hlasovali proti rezolúcii , sú Spojené štáty, Izrael a okrem nich už len z medzinárodného hľadiska nie príliš relevantné štáty ako napríklad Togo, Mikronézia, Palau či Honduras. Okrem Česka, Poľska a aj Maďarska sa hlasovania zdržali krajiny ako napríklad Kanada, Austrália či Lotyšsko.

zdržalo
SITA
vyslovili
proti rezolúcii
zdržali


My v programe máme, aby existoval jeden z komisárov, ktorý by sa v novej komisii venoval len problematike zjednodušovania legislatívy, táto problematika sa rieši v EK, ale je odsunutá mimo štruktúry EK, rieši ju tzv. Stoiberova komisia.

Strana SaS má skutočne v programe (.pdf, str.14) pre Eurovoľby 2014 položku, ktorá hovorí o zjednodušovaní legislatívy. " SaS bude žiadať, aby bol v novej Európskej komisii eurokomisár zodpovedný za zníženie regulačného bremena a zjednodušenie regulácie. Tento člen komisie by mal zároveň zastávať post podpredsedu Európskej komisie, aby riešenie problému získalo patričnú prioritu. " Tzv. Stoiberova skupina sa skutočne zaoberá znižovaním administratívnej záťaže spojenej s legislatívou, ako je o tom napísané na webe Európskej komisie. V memorande otázok a odpovedí ohľadom tejto skupiny, je napísané, že je poradným orgánom Európskej komisie. Je teda prakticky odsunutá mimo štruktúry Európskej komisie. Výrok hodnotíme ako pravdivý. Dátum zverejnenia analýzy: 14.05.2014 Naspäť Nahlásiť chybu

programe webe memorande


Tak najprv zareagujem k tejto práci, kedy Vaša práca (diplomová práca Sulíka - pozn.) v úplnom znení sa stratila.

Diplomová práca Richarda Sulíka z roku 2003 s názvom „Daňová reforma SR“ je verejne prístupná na internete. Zverejnený však nie je celý text práce, ale len 40 zo 65 strán. V Centrálnom registri záverečných a kvalifikačných prác sú zverejnené len práce zaregistrované v tomto registri po 31.8.2011. Sulíková diplomová práca teda medzi ne nepatrí. Originál práce (v plnom znení) by sa mohol nachádzať v knižnici Ekonomickej univerzity v Bratislave. E-vyhľadávač Slovenskej ekonomickej knižnice túto prácu v jej katalógu nenájde . Ekonomická univerzita pre portál Demagóg.SK 14. januára 2020 uviedla, že práca Richarda Sulíka sa v jej knižnici nenáchádza. V čase, keď Sulík svoju diplomovku písal, „doba uchovávania nebola legislatívne stanovená a preto Slovenská ekonomická knižnica z dôvodov nepostačujúcej kapacity skladových priestorov uchovávala diplomové práce len za aktuálnych 5 rokov. Po uplynutí tejto doby boli diplomové práce v súlade s vtedy platnou legislatívou z knižničného fondu SEK vyradené,” doplnila EU BA. Originál dioplomovej práce Richarda Sulíka teda viac dostupný nie je - no „nestratil” sa, ako to tvrdil Andrej Danko. Univerzita ho vyradila z knižničného fondu. Keďže Andreja Danko neprimerane posunul faktický základ toho, čo o nedostupnosti diplomovej práce Richarda Sulíka bolo možné povedať do polohy, ktorá navodzuje iný dojem, než zodpovedá skutočnosti, hodnotíme jeho tvrdenie ako zavádzajúce.

prístupná registri mohol nenájde


...ja som osobne navrhoval aby sa minimálne inšpekcia oddelila od ministerstva vnútra, pretože dneska vy kontrolujete sám seba.

Demagog.SK nezistil konkrétny návrh Beblavého na oddelenie inšpekcie do Ministerstva vnútra SR. Tento záväzok sa nachádzal v programe SDKÚ-DS 2010 a aj 2012. Demagog.SK nezistil, či to bola agenda Beblavého. Výrok hodnotíme ako neoveriteľný. V programe SDKÚ-DS 2010 bolo v bode Bezpečnosť a obrana uvedené: „ Vo vzťahu občana a polície musí vládnuť dôvera. Ak občan cíti, že policajt nechráni verejný záujem, právo a poriadok, berie úplatky alebo je zapletený do nezákonnosti a korupcie, musí mať istotu, že jeho sťažnosť na policajta bude nestranne prešetrená. Budeme preto presadzovať oddelenie inšpekcie od ľudí, ktorí políciu riadia a vytvorenie systému nezávislého inšpektorátu . " Podobný záväzok mala SDKÚ-SD vo svojom volebnom programe na rok 2012: "Budeme presadzovať oddelenie inšpekcie od ľudí, ktorí riadia políciu a armádu, a vytvoríme nezávislý inšpekčný úrad. Ak občan cíti, že policajt nechráni verejný záujem, právo a poriadok, berie úplatky alebo je zapletený do nezákonnosti a korupcie, musí mať istotu, že jeho sťažnosť na policajta bude nestranne prešetrená." Explicitne požiadavku, aby sa kontrola polície oddelila od ministerstva vnútra vyslovil Ľubomír Galko. Dátum zverejnenia analýzy: 01.12.2014 Naspäť Nahlásiť chybu

programe programe vyslovil


Zoberme si takzvaný inštitút milionárskej dane, ktorá v skutočnosti nezasahovala milionárov, ale ľudí z tej vyššej strednej vrstvy, alebo tých, ktorí mali viac pracovných úväzkov a podobne. Respektíve manžel sa snažil, mal dve-tri zamestnania, manželka bola doma. Takže túto anomáliu ruší táto zmena.

Podľa informácii inštitútu INEKO tzv. milionárska daň platí od roku 2007 a znamená, že sa daňovníkovi s hrubým príjmom od 1577 eur (47 500 Sk) mesačne postupne znižuje nezdaniteľné minimum a úplne sa mu ruší pri hrubých príjmoch od 2656 eur (80 000 Sk) mesačne. Začiatkom roka 2009 došlo k zníženiu hranice, tak, že nezdaniteľné minimum začne klesať pri hrubých príjmoch od 1474 eur (44 400 Sk) mesačne. Vyjadrené všeobecne : " hranicou znižovania bol pôvodne 100-násobok životného minima alebo v prípade jediného príjmu v rodine 176,8 násobok. Pre zdaňovacie obdobia rokov 2009 a 2010 platí dočasne 86-násobok životného minima, resp. 176-násobok." Súčasný návrh podľa informácii sme.sk tzv. milionársku daň zachováva, no zvyšuje hranicu, od ktorej sa znižuje nezdaniteľné minimum na zhruba 2800 eur mesačne. Presne o aký násobok životného minima ide sa nám zistiť nepodarilo. K detailom príkladu, ktorý Mihál použil: Podľa prepočtov možno zistiť, že milionárska daň nezasahovala len milionárov doslovných (teda napr. s ročným príjmom aspoň milión slovenských korún). Napríklad v roku 2008 zasiahla ľudí s ročným hrubým príjmom necelých 600-tisíc slovenských korún. Analýza portálu platy.sk z roku 2008 o podiele počtu zamestnancov so zníženou nezdaniteľnou časťou základu dane naznačuje, že tzv. "milionárska daň" zasahovala najmä mužov. Ak manželka/manžel nepracuje platí : " Do základu dane vo výške 176,8-násobku ŽM, to je mesačná hrubá mzda 79.953 Sk, si môže daňovník odrátať nezdaniteľné minimum v prípade, že jeho manželka/manžel nepracuje, resp. si môže odrátať rozdiel medzi príjmom manželky a nezdaniteľným minimom, pokiaľ má manželka nižšie príjmy ako nezdaniteľné minimum. Od mesačnej hrubej mzdy manžela 79.953 Sk začne klesať aj nezdaniteľné minimum, ktoré si uplatňuje na nepracujúcu manželku a pri mesačnej hrubej mzde 111.825 Sk (ročný hrubý príjem 1.341.905 Sk) klesne aj toto nezdaniteľné minimum na nulu (hodnoty sa menia každý rok podľa životného minima, princíp však platí pozn.). "

INEKO

všeobecne

sme.sk

platy.sk

platí


My dnes knoštatujeme, že Slovensko v roku 2012 bude mať nižší hospodársky rast ako jedno percento.

Podľa prognózy európskej komisie z 10. novembra 2011 je odhadovaný rast HDP na Slovensku v roku 2012 na úrovni 1,1%. Prognóza ministerstva financií SR zo 7. februára 2012 taktiež ukazuje, že odhadovaný rast HDP na Slovensku v roku 2012 by mať na urovni 1,1%. http://www.finance.gov.sk/Components/CategoryDocuments/s_LoadDocument.aspx?categoryId=8162&documentId=7065 http://ec.europa.eu/economy_finance/eu/forecasts/2011_autumn/sk.html

európskej komisie
ministerstva financií


Prišla nová vláda a zvýšila to (zdravotné odvody z dividend, pozn.).

Ako je uvedené vo výroku vyššie, zdravotné odvody z dividend schválila v decembri 2010 (účinná od januára 2011) vláda Ivety Radičovej v roku 2011. Druhá Ficová vláda od 1. januára 2013 výšku odvodov zmenila smerom nahor. Vyššie odvody o štyri percentuálne body schválila novelou 29. novembra 2012. Výrok hodnotíme ako pravdivý. "V § 12 ods. 1 písm. g) sa slová „10%“ nahrádzajú slovami „14%“ a vypúšťa sa časť vety za bodkočiarkou." Portál Podnikajte.sk : "Povinnosť platiť zdravotné odvody z vyplatených podielov na zisku (z dividend) bola zavedená od roku 2011. Sadzba poistného bola stanovená na 10 %. Dňa 29.11.2012 NR SR schválila novelu zákona o zdravotnom poistení, ktorá s účinnosťou od 1. januára 2013 zvyšuje sadzbu poistného z príjmov z dividend z 10 % na 14 %, smerom nahor sa mení aj maximálny vymeriavací základ. Zdravotné odvody z dividend sa tak budú od roku 2013 zvyšovať." TREND (22. októbra 2013): "Od 1. januára 2013 sa pravidlá zmenili. Týkajú sa dividend vyplatených zo zisku za účtovné obdobie, ktoré začalo po 31.12. 2012. Sadzba poistného sa zvýšila na 14 % a platí pre všetkých príjemcov dividend. Zo zákona vypadla znížená sadzba pre zdravotne postihnutých." Prehľadnú tabuľku s výškou vymeriavacieho základu aj so sadzbou dane nájdete TU .

schválila schválila Podnikajte.sk TREND TU


Kde boli takéto protesty (pri výročí vraždy Jána Kuciaka a Martiny Kušnírovej, pozn.) minulý rok, kde boli predtým ten rok?

Verejné spomienkové zhromaždenia sa konajú pravidelne každý rok pri príležitosti výročia vraždy Jána Kuciaka a Martiny Kušnírovej. Protesty sú občianske a bez účasti politických strán. Napriek tomu vytvára Robert Fico dojem, že verejné zhromaždenia na uctenie pamiatky Jána Kuciaka a Martiny Kušnírovej sa konajú výlučne tento rok a to na podporu prezidentského kandidáta Ivana Korčoka. Výrok preto hodnotíme ako zavádzajúci.

Pri príležitosti šiesteho výročia smrti Jána Kuciaka a Martiny Kušnírovej sa 21. februára 2024 vo viacerých mestách na Slovensku konali spomienkové zhromaždenia. Zhromaždenia boli občianske a nevystupovali na nich zástupcovia politických strán. V Bratislave na pódiu rečnili rodičia zavraždených a zástupcovia médii, umelcov či mimovládnych organizácii.

Spomienkové podujatia sa v ten istý dátum uskutočnili aj predchádzajúce roky. V roku 2023 sa zhromaždenie pri príležitosti smrti Jána Kuciaka a Martiny Kušnírovej uskutočnilo vo viacerých mestách na Slovensku aj v zahraničí. V roku 2022 organizátori z iniciatívy Za slušné Slovensko, vzhľadom na pandemickú situáciu , vyzvali verejnosť k individuálnemu ucteniu pamiatky .

Spomienkové zhromaždenia sa tiež uskutočnili každý rok od vraždy, a to v roku 2019 , 2020 a 2021 .

Zhromaždenia Za slušné Slovensko sa konajú od roku 2018 ako reakcia na vraždu Jána Kuciaka a Martiny Kušnírovej. Organizátori protestov mali pôvodne dve hlavné požiadavky: „novú, dôveryhodnú“ vládu bez korupcie a dôkladné a nezávislé vyšetrenie vraždy Jána Kuciaka a Martiny Kušnírovej. Protesty boli považované za najväčšie od roku 1989: počas najväčšieho z protestov vyšlo do ulíc v rôznych mestách na Slovensku spolu viac ako 100-tisíc ľudí.

konali

uskutočnilo

pandemickú situáciu

individuálnemu ucteniu pamiatky

konajú

vraždu

najväčšie


...tento rok sa očakáva tiež 7,8% (deficit verejných financií, pozn.) plus, mínus...

MMF cez TASR a Iness na sme.sk predpovedá deficit 7-8%

MMF cez TASR
Iness na sme.sk


Viete, že nás bičovali za to, že sme zvýšili zadĺženie Slovenska. Bolo to 1900 eur na jedného obyvateľa.

Miera zadĺženia prepočítaná na jedného obyvateľa sa podľa projektu INESS Cena štátu od roku 2007 do roku 2010 zdvihla z 3344,4 eur na 5326,2, čo je nárast o 1981,8 eur, teda po zaokrúhlení skôr o 2000 eur.

Cena štátu


My sme predsa pre Bratislavu robili veľa aj keď sme tam primátora nemali a boli sme súčasťou vlády, veď si spomeňme na veľké projekty, či je to... alebo výstavba štadióna zimného, ktorý potrebujeme pre majstrovstvá sveta v ľadovom hokeji.

Na rekonštrukciu Zimného štadióna O. Nepelu rátala vláda R. Fica s vládnymi prostriedkami vo výške 40,56 mil. eur z celkových 63 mil. eur.

rekonštrukciu


Priehrada Málinec, ktorá tam je, bola postavená preto, aby tam bola prečerpávacia stanica, ešte raz, tam 30 rokov ľudia vedia, že tam má byť prečerpávacia stanica.

Vodná nádrž Málinec bola vybudovaná kvôli nedostatku pitnej vody v regióne, preto tvrdenie, že mala byť postavená kvôli vybudovaniu prečerpávacej stanice, je nepravdivé.

Vodná nádrž Málinec, ležiaca na hornom toku rieky Ipeľ, slúži ako zásobáreň pitnej vody. Jej výstavba bola začatá kvôli nedostatku podzemných vôd na juhu stredného Slovenska, ktorý ohrozoval prístup k pitnej vode pre mestá ako Lučenec, Fiľakovo či Rimavská Sobota v 70. rokoch. Plnenie nádrže začalo v roku 1994 a do trvalej prevádzky bola uvedená v roku 1999. Jej hlavnou funkciou je odstránenie nedostatku vody v okresoch Poltár, Lučenec, Rimavská Sobota a Veľký Krtíš.

Prečerpávacia vodná elektráreň Ipeľ, ktorá mala byť postavená na mieste dnešnej dediny Ďubákovo v okrese Poltár, nebola nikdy realizovaná. O výstavbe prečerpávacej vodnej elektrárne v tomto úseku rieky sa diskutuje minimálne 40 rokov.

Vláda Igora Matoviča v roku 2020 zrušila plán vybudovať vodnú nádrž na prečerpávaciu vodnú elektráreň v obci Ďubákovo. V reakcii na tento krok Ministerstvo životného prostredia aktualizovalo Koncepciu vodnej politiky do roku 2030 s výhľadom do roku 2050. V tomto dokumente sa uvádza , že štát nebude pokračovať v príprave na výstavbu vodnej nádrže Ipeľ - Ďubákovo potrebnej na prečerpávaciu vodnú elektráreň. Vláda aktualizovanú koncepciu schválila v júni 2022. Koncepcia vodnej politiky bola súčasťou dokumentov, ktoré Slovenská republika predložila Európskej komisii v súvislosti s Plánom obnovy a odolnosti.

Podľa bývalého štátneho tajomníka ministerstva životného prostredia Michala Kičuru bol plán výstavby elektrárne v obci Ďubákovo pozastavený z dôvodu spornej návratnosti a efektívnosti vynaložených finančných prostriedkov.

zásobáreň začatá ohrozoval začalo uvedená je nebola diskutuje zrušila aktualizovalo uvádza schválila predložila bol pozastavený


My tú chorobu nespochybňujeme… Ale spochybňujeme nezmyselnosť mnohých opatrení.

Predstavitelia strany Republika síce nespochybňujú existenciu ochorenia Covid – 19, zľahčujú však jeho závažnosť, popierajú informácie spojené s prevenciou šírenia nákazy a šíria dezinformácie , výrok preto hodnotíme ako zavádzajúci. Poslanci hnutia Republika boli opakovane na pôde parlamentu bez rúšok a respirátorov, na čo ich upozornil i predseda parlamentu Boris Kollár. Týmto krokom nerešpektujú hygienické opatrenia stanovené Úradom verejného zdravotníctva. Poslanec Milan Mazurek napríklad odmieta nosenie rúška, pretože podľa neho jeho nosenie ničí zdravie ľudí.

Na začiatku pandémie v apríli 2020 predseda strany Milan Uhrík písal , že nový koronavírus je evidentne zákernejší, ako chrípka, bral však do úvahy aj možnosť, že pandémia nie je skutočná. V auguste 2020 zdieľal rozhovor Igora Bukovského a Vladimíra Maleca, ktorý tvrdil, že koronavírus je “banálna záležitosť”. 4. septembra 2020 písal , že covid-19 nespochybňuje, ale treba pred ním chrániť rizikovú populáciu, pre ktorú je nebezpečné aj nachladnutie alebo chrípka. 16. septembra na svojej facebookovej stránke uviedol , že „panika okolo koronavírusu je blbosť.”

Strana sa dlhodobo vyznačuje nesúhlasom s vládnymi opatrenia spojenými s pandémiou. Podpredseda hnutia Republika Milan Mazurek v čase, keď bol členom strany ĽSNS, vyzýval prostredníctvom sociálnych sietí ľudí, aby sa zúčastnili protivládneho protestu, ktorý sa konal 17. novembra 2020 a ktorý bol namierený aj proti prijatým opatreniam spojeným s pandémiou. Robil tak i napriek tomu, že v tom čase bol na Slovensku núdzový stav, kedy bolo zakázané zhromažďovanie. Z tohto dôvodu je v súčasnosti obvinený z prečinu podnecovania. 1. septembra 2021 mimoparlamentná strana rovnako zorganizovala protest , ktorého cieľom bolo vyjadriť nesúhlas s vládou ako a s pandemickými opatreniami. Ďalší protest sa uskutočnil 17. novembra 2021.

Milan Uhrík zároveň nepriamo spochybňuje protipandemické opatrenia prostredníctvom verejného osočovania vedcov a lekárov. Uhríkovi v októbri 2021 súd nariadil, aby vymazal zo sociálnej siete Facebook nepravdivé vyjadrenia namierené na vedca Pavla Čekana . Čekan je na verejnosti známy ako podporovateľ protipandemických opatrení. Trestné oznámenie podal aj lekár Peter Sabaka , ktorý žaluje členov strany Republika Uhríka a Mazureka za osočovanie.

Nákazu dlhodobo spochybňoval predseda strany ĽSNS, ktorej súčasťou boli aj zakladatelia strany Republika. Proti tvrdeniam predsedu nevystúpili.

dezinformácie rúšok upozornil ničí písal zdieľal písal uviedol protivládneho protest protest Čekana Sabaka spochybňoval boli


Klesáme znovu na prijateľnú hranicu 3% hrubého domáceho produktu...

Síce tam klesáme (teda, raz by sme tam klesnúť mali), Mečiar ale zabudol dodať, že v súčasnosti sa nachádzame na 6,77 percentách za minulý rok, a s výhľadom na deficit 5,5 percenta HDP v tomto roku.


Spomeniem to, že sme minulý rok právne zabránili tomu, aby riaditelia mohli prepúšťať učiteľov pred letom a znovu ich naberali na začiatku septembra.

V roku 2015 bola schválená novela zákona, ktorá garantuje najmenej dvanásťmesačnú pracovnú zmluvu pre učiteľov. Pôvodne bola novela prijatá ešte v decembri 2014, avšak bola vetovaná prezidentom. 28. januára 2015 poslanci opätovne schválili novelu zákona napriek vetovaniu tohto zákona. Za jej prijatie vtedy hlasovali poslanci Smer-SD jednohlasne . Výrok hodnotíme ako pravdivý. Týmto zákonom sa " upravuje najkratšia dĺžka pracovného pomeru na určitú dobu s pedagogickým zamestnancom okrem zahraničného lektora na obdobie školského roka, ktorý sa končí 31. augusta kalendárneho roka nasledujúceho po roku, v ktorom bol tento pomer dohodnutý," uvádza domov.sme.sk (2.12.2014). Táto novela zákona sa netýka učiteľov, ktorí zastupujú iného učiteľa z dôvodu materskej alebo rodičovskej dovolenky. Ministerstvo práce v októbri 2014 na základe informácií z úradov práce upozornilo na skutočnosť, že veľké množstvo pedagógov je v letných mesiacoch prepustených zo zamestnania, a v septembri sú následne prijímaní späť. Minister práce Ján Richter vtedy povedal, že tento problém bude riešiť s vtedajším ministrom školstva Petrom Pellegrinim.

vetovaniu
jednohlasne
domov.sme.sk
zastupujú
Ján Richter


Aj keď sme boli jediná strana, ktorá nebola v kauze Gorila, tak bolo treba vytiahnúť niečo iné.

Podobný výrok sme už overovali v relácii V politike z 26. februára 2011. V spise Gorila sa spomínajú strany SDKÚ-DS, Smer, HZDS, KDH, SNS, SMK, SF.

V politike
Gorila


Za novelu ústavy som nehlasovala, ani za ten zákon som nehlasovala (o preukazovaní pôvodu majetku v roku 2010, pozn.)

Vládny návrh zákona o preukazovaní pôvodu majetku , ktorý predkladala prvá Ficova vláda, bol v druhom čítaní prerokovaný a posunutý do tretieho čítania na 49. schôdzi parlamentu v štvrtom volebnom období. Na tejto schôdzi bol prerokovaný a odhlasovaný návrh ústavného zákona, ktorý umožnil nadobudnúť účinnosť zákona o preukazovaní pôvodu majetku. O týchto návrhoch sa hlasovalo 4. marca 2010. Zo záznamov z hlasovania vyplýva, že Lucia Žitňanská na nich nebola prítomná. Jej výrok preto hodnotíme ako pravdivý. Zákon o preukazovaní pôvodu majetku už existoval, v roku 2005 ho predkladal Robert Fico (Zákon 335/2005 Z. z . o preukazovaní pôvodu majetku), ale Ústavný súd rozhodol o zastavení účinnosti tohoto zákona v októbri 2005. Ústavný súd vo svojom rozhodnutí z 2008 definitívne potvrdil protiústavnosť zákona. Ficova vláda situáciu riešila s prijatím ústavného zákona, v dôvodovej správe (.rtf) k tomu sa uvádza " (vláda, pozn.) má vyvinúť maximálne úsilie, aby zákon o preukazovaní pôvodu majetku nadobudol účinnosť, a aby sa jeho mechanizmy začali v praxi uplatňovať čo najskôr. Na citovaný nález Ústavného súdu SR nie je možné reagovať prijatím rovnakého znenia zákona o preukazovaní pôvodu majetku v podobe ústavného zákona. Išlo by o vedomé obchádzanie postavenia Ústavného súdu SR a jeho rozhodnutia. Z toho dôvodu sa predkladá návrh ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. " Na 49. schôdzi bol prerokovaný aj návrh ústavého zákona, aj návrh zákona o preukazovaní pôvodu majetku. Lucia Žitňanská nebola prítomná na hlasovaní o návrhu ústavého zákona, ktorý bol schválený 112 hlasmi. Zákon o preukazovaní pôvodu majetku bol schválený 116 hlasmi za. Zo záznamu hlasovania vyplýva, že Lucia Žitňanská nebola prítomná ani na tomto hlasovaní.

preukazovaní pôvodu majetku
335/2005 Z. z
dôvodovej správe
nebola prítomná
schválený
schválený
nebola prítomná


...ja osobne zdieľam s ním tento názor, že aj ten návrh, ktorý vyšiel ako že z pera vlády Slovenskej republiky, čiže Smeru, i keď neviem, prečo stále sa to pertraktuje, ako že je to návrh Fica alebo Smeru. To nie je návrh ani Fica, ani Smeru, je to návrh vlády Slovenskej republiky.

Jednalo sa o vládny návrh zákona , ktorý predkladal do vlády Robert Fico, uvádzal v NRSR minister Mikolaj.

vládny návrh zákona


Potom ten pán Podhradský, potom ten pán Zich a všetko, keď sčítate je jeden milión eur. Z toho 750 tisíc sú nominanti Smeru, ktorí si nárokujú a nárokovali na odstupné a toto bude aj čoskoro zverejnené, len musí to zverejniť tepláreň, nie ja.

V mediách sa spomína iba meno Jána Podhorského (nominanta SDKÚ-DS), Ivana Zicha a Martina Borovského ako nominantov SaS. Mená nominantov Smeru zatiaľ zverejnené nie sú.


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Prvú časť výroku hodnotíme ako pravdivú, keďže je pravdou, že zvyšovanie DPH sa vždy uskutočnilo počas pravicovej vlády.

289/1995 Z.z
č. 342/1999 Z.z.
vládou Mikuláša Dzurindu
č.637/ 2002 Z.z.
nový zákon
pdf
novela
dočasne
zníženie dane
okruh potravín
Novelou zákona


... no a možno ešte jednu vec by som povedal za dôležitú zdôrazniť, že často sa spája ako keby pôžička Grécku, ktorú sme mimochodom odmietli a na to máme spoločný názor pred rokom Národná rada odmietla požičať v hotovosti Grécku, ale súhlasila so založením tohto eurovalu, ...

EurActiv 15.7.2010 :

" Poslanci slovenské Národní rady včera odmítli půjčit předluženému Řecku a přispět tak svým dílem k 110miliardovému záchrannému balíku, který na jaře schválily státy eurozóny. Poslanci Ficova Smeru, který ještě jako vládní strana příspěvek podporoval, se překvapivě zdrželi hlasování.

Poslanci stran slovenské vládní koalice včera odmítly podpořit rámcovou smlouvu o pomoci Řecku. Svůj příspěvek ve výši 817 miliard eur, na který v Bruselu kývla bývalá vláda Roberta Fica, Slovensko Řekům nepošle. Podle analytiků se tím země staví do špatného světla a poškodí si svou pověst mezi evropskými partnery.

Parlament naopak drtivou většinou přítomných poslanců (140 ze 142) schválil smlouvu o příspěvku do evropského finančního a záchranného mechanismu (EFSF) , který má v budoucnu poskytovat půjčky zemím, které by se v budoucnu dostaly do podobných potíží jako předlužené Řecko. Na balíku v celkovém objemu 750 miliard eur se členské státy Evropské unie mají podílet 440 miliardami. Podíl každé země je přitom vypočten na základě její kapitálové účasti v Evropské centrální bance. Na Slovensko tak připadá 4,37 miliard eur."

EurActiv 15.7.2010


Takže neboli to iniciatívne dodatky. V žiadnom prípade. Žiadne práce sa nerobili navyše, my sme nič neobjednávali, nič nové nepreplácali. (ohľadne cesty Kysuce a Orava, pozn.)

Či sa jednalo o iniciatívne dodatky sa nám nepodarilo overiť.


...medzi tými dlhodobo evidovanými nezamestnanými máme viacej ako 135 tisíc absolventov stredných škôl.

Ku koncu mája 2017 úrady práce evidovali 59 926 voľných pracovných miest (VPM). Najviac VPM bolo v Bratislavskom kraji, a to 13 970 miest, najmenej voľných pracovných miest bolo v Košickom kraji (3 320).

informácií osoba štatistík


Postavili sme základné kritérium (minimálnej mzdy, pozn.), neklesnúť pod 40% pomeru ku priemernej mzde na Slovensku, čo vlastne zabezpečovali aj predchádzajúce vlády bez ohľadu na to, či boli pravicové alebo ľavicové.

"Základné kritérium" o ktorom hovorí minister Richter je zrejme iba ústnou dohodou či cieľom súčasnej vlády, táto časť výroku je preto neoveriteľná. Je však pravdou, že úroveň minimálnej mzdy dosahovala 40 % priemernej mzdy počas všetkých predchádzajúcich vlád.

zdroj - štatistický úrad SR
zdroj - profesia.sk


My sme zaviedli obmedzenia tam, kde kamióny zneužívali sieť na prechádzanie druhou alebo treťou triedou.

Za pôsobenia J. Figeľa došlo k obmedzeniu na cestách 2. a 3. triedy pre nákladné automobily nad 12 ton, na tých úsekoch kde dochádzalo k obchádzaniu mýta. Toto riešenie bolo kompromisom rokovaní Česmadu a Ministerstva dopravy. Ministerstvo dopravy za pôsobenia J. Figeľa pôvodne uvažovalo o plošnom zákaze nákladných automobilom nad 12 ton na cestách 2. a 3. triedy. Zámer zakázať túto dopravu bol súčasťou návrhu (.doc, "podateľňa") zákona Ministerstva vnútra SR podaného do podateľne NR SR 29. apríla 2011. Po nesúhlase a následnom rokovaní Česmadu a Ministerstva dopravy sa obe strany dohodli , na len čiastočnom zákaze prejazdu nákladných automobilom nad 12 ton, na tých úsekoch ciest druhej a tretej triedy, kde podľa Ministerstva dopravy dochádzalo k obchádzaniu mýta. Novela Zákona o cestnej premávke bola schválená 8. júla 2011. Súčasná vláda R. Fica opäť uvažuje nad úplným zákazom nákladných automobilov nad 12 ton na cestách 2. a 3. triedy. Dátum zverejnenia analýzy: 25.02.2013 Naspäť Nahlásiť chybu

návrhu dohodli schválená uvažuje


Pár mesiacov na to v decembri dať odmeny na ministerstve dva a pol krát vyššie, ako my v júni, to znamená tisíc eur na hlavu.

Podľa informácií portálu pravda.sk malo ministerstvo financií na konci roku 2010 rozdať 700 zamestnancom priemerne tisíc-eurové odmeny. Túto informáciu potvrdzuje aj odpoveď ministerstva financií na žiadosť o informácie ohľadne koncoročných odmien zverejnená na blogu M. Ostatníka . Udáva sa tam aj celková výška vyplatených odmien 722 700 eur.

pravda.sk

blogu M. Ostatníka

hnonline.sk


120 miliónov, 117 miliónov presnejšie je potrebné na platy, 50 miliónov je počítané aj s rezervou.

Podobný výrok, o sume, ktorá je potrebná na zvýšenie platov lekárov a sestier, sme overovali už minulý týždeň 15. apríla 2012 pri Petrovi Kažimírovi v diskusnej relácii O 5 minút 12. Výrok sme označili ako neoveriteľný, keďže názory o potrebnej sume sa pri rôznych zdrojoch líšili. Rezerva 50 miliónov bola schválená súčasne s rozpočtom na rok 2012. Rezerva bola presunutá do kapitoly Všeobecnej pokladničnej správy, z ktorej sa v prípade potreby peniaze nasmerujú do zdravotníctva. I. Uhliarik uvádza sumu 120 mil. konzistentne. Podľa TASR , 1. apríla 2012 uviedol, že " na zvýšenie platov zdravotných sestier má ísť 40 miliónov eur z liekovej reformy, 30 miliónov z lepšieho výberu poistného a 50 miliónov z rezervy v štátnom rozpočte ." To znamená 120 mil. eur len na zvýšenie platov sestier. V tejto relácii, Na telo 22. apríla, uviedol Uhliarik sumu 117 mil. eur, ktorá je potrebná na platy aj sestier aj lekárov. Táto suma sa zhoduje s údajom, ktorý 16. marca uviedol denník SME .

Kažimírovi
50 miliónov
TASR
SME


BSK má k dispozícií 511 kilometrov ciest a vybral 33,4 milióna eur (daň z motorových vozidiel, pozn.)

Flašíková-Beňová správne uvádza počet kilometrov ciest v správe BSK a taktiež sumu, ktorú BSK vyberie na dani z motorových vozidiel. Podľa rozpočtu (.pdf, s.6) na rok 2013, získa Bratislavský samosprávny kraj na dani z motorových vozidiel (tzv. cestná daň) približne 34,3 mil. eur. V roku 2012 bola táto suma 33,4 mil. eur. BSK má 511 kilometrov ciest II. a III. triedy. Údržbu zabezpečuje spoločnosť Regionálne cesty Bratislava a.s., Čučoriedková 6, Bratislava (www.rcba.sk): - cesty II. triedy v dĺžke 178,939 km : v okrese Malacky (90,955 km), v okrese Pezinok (59,220 km) a v okrese Senec (28,764 km), - cesty III. triedy v dĺžke 332,738 km: v okrese Malacky (116,485 km), v okrese Pezinok (75,966 km), v okrese Senec (140,287 km). Spolu: 511,6 kilometrov ciest II. a III. triedy. Dátum zverejnenia analýzy: 19.11.2013 Naspäť Nahlásiť chybu

rozpočtu
Regionálne cesty Bratislava


Otázka:"A dnes to neviete robiť tie priebežné námatkové kontroly (toho kto a čo sa odpočúva v spravodajských službách pozn.)?" Odpoveď: Môžeme si vypýtať (odposluchy pozn.), len neviete, čo si máte pýtať.

Kontrolu VOS upravuje zákon 198/1994 Z.z. o vojenskom spravodajstve . Konkrétne § 5 citovaného zákona v ods. 1 hovorí: Kontrolu činnosti Vojenského spravodajstva vykonáva Národná rada Slovenskej republiky, ktorá na tento účel zriaďuje z poslancov osobitný kontrolný orgán. ods. 2 : Členovia kontrolného orgánu majú právo v sprievode príslušníka Vojenského spravodajstva vstupovať do objektov a zariadení Vojenského spravodajstva. ods. 3: Minister kontrolnému orgánu predkladá a) Štatút Vojenského spravodajstva, b) podklady potrebné na kontrolu čerpania limitu Vojenského spravodajstva z rozpočtu ministerstva obrany, c) interné predpisy upravujúce 1. zameranie a organizáciu Vojenského spravodajstva, 2. podmienky na používanie osobitných prostriedkov, 3. druhy a spôsoby vedenia evidencií, d) správu o činnosti Vojenského spravodajstva a o jeho výsledkoch. Daný zákon neupravuje viac kompetencie členov výboru (poslancov), ani nijak bližšie nešpecifikuje kontrolu. Veľmi obdobným spôsobom je upravená aj kontrola SIS v zákone o slovenskej informačnej službe . Tieto kontroly, ako ich upravujú dané zákony sú jediné, ktoré zákony spomínajú. Bližší priebeh kontroly budú zrejme upravovať interné nariadenia, alebo podobné interné dokumenty. Formálna kontrola bezpečnostných služieb sa uskutočňuje aj na základe zákona č. 166/2003 Z.z. o ochrane súkromia pred nezákonným použitím informačno-technických prostriedkov . Tu sa v § 9 ods. 1 píše: Národná rada Slovenskej republiky na uplatnenie svojej ústavnej pôsobnosti kontrolovať dodržiavanie zákonov dva razy ročne v pléne prerokuje správu výboru povereného kontrolovaním použitia informačno-technických prostriedkov o stave ich použitia. Súčasťou správy predkladanej plénu musí byť každý zistený prípad nezákonného použitia informačno-technických prostriedkov... §9 ods. 3 hovorí: (3) Vedúci orgánu štátu s právomocou používať informačno-technické prostriedky do desiatich pracovných dní nasledujúcich po dni doručenia žiadosti výboru povereného podľa odseku 1 je povinný žiadateľovi poskytnúť v súlade so zákonom všetky vyžiadané informácie o použití informačno-technických prostriedkov. Počas svojej neprítomnosti je vedúci orgánu štátu povinný určiť osobu, ktorá v jeho mene splní túto povinnosť. R. Kaliňák preto hovorí pravdu, že kontrolné výbory NR SR môžu istým spôsobom robiť námatkové kontroly a taktiež si podľa §9 ods. 3 môžu vypýtať potrebné informácie. Môže sa tiež vyskytnúť problém, že poslanci nemusia vedieť čo konkrétne si majú vyžadovať.

o vojenskom spravodajstve

o slovenskej informačnej službe


…zastavili sme privatizáciu Bratislavského letiska, získali sme späť Transpetrol, máme opciu na SE, odkúpili sme matku SPP.

Podobné výroky sme už v Demagog.sk overovali viackrát. Ficova vláda naozaj odkúpila matku SPP, pričom ovládli aj tzv. rezervný plyn, taktiež odkúpili podiel v Transpetrole, zastavili privatizáciu bratislavského letiska a skutočne jeho vláda získala opciu v Slovenských elektrárňach. Výrok hodnotíme ako pravdivý.

rezervný plyn
Pravda
odkúpila
schválený
zdôvodňovala
získala


Bolo to aj v poslednej volebnej, kde ste boli aj vy, lebo ste ju viedli spolu s kolegom tu v tejto televízii som ako predseda strany Hlas povedal, že áno, viem si predstaviť zrušenie Úradu špeciálnej prokuratúry. (...) A s tým som išiel aj do volieb a získali sme od ľudí dôveru, že to môžme zrušiť.

Peter Pellegrini už v predvolebných diskusiách pripúštal zmeny vo fungovaní špeciálnej prokuratúry, najčastejšie však hovoril o začlenení Úradu špeciálnej prokuratúry pod Generálnu prokuratúru. Podľa návrhu, ktorý schválila vláda, má však Úrad špeciálnej prokuratúry k stanovenému dátumu zaniknúť.

Pellegrini navyše opakovane zdôrazňoval, že sa tak má stať až na základe odporúčaní „najväčších odborníkov v krajine“. Vládnemu návrhu zrušenia Úradu špeciálnej prokuratúry však nepredchádzala žiadna verejná debata. Podľa slov Borisa Suska prebehla diskusia s vybranými odborníkmi na kolégiu ministra. Viacerí z pozvaných odborníkov však pôsobia v súčasnej vláde ako štátny tajomníci. Zrušenie ÚŠP neavizovala strana Hlas an v predvolebnom programe. Vyjadrenia Petra Pellegriniho pred voľbami tak nezodpovedajú chystaným krokom vlády . Výrok preto hodnotíme ako zavádzajúci.

Vládna koalícia zložená zo strán schválila v decembri 2023 zrušenie Úradu špeciálnej prokuratúry. Stalo sa tak bez verejnej diskusie. Novelu navrhuje vládna koalície navyše prerokovať v skrátenom legislatívnom konaní , ktoré nepodlieha inak povinnému pripomienkovému konaniu zo strany orgánov verejnej moci či verejnosti.

Pellegrini o zmene ÚŠP hovoril už pred voľbami

Peter Pellegrini vo svojom výroku odkazuje na poslednú predvolebnú diskusiu v RTVS s lídrami politických strán, ktorá sa konala 27.9.2023 a moderovali ju Marta Jančkárová a Marek Makara. Táto diskusia sa však téme právneho štátu a otázke Úradu špeciálnej prokuratúry nevenovala, ani Peter Pellegrini sa v nej k zrušeniu Úradu špeciálnej prokuratúry či zmene trestných kódexov nevyjadril.

K zrušeniu Úradu špeciálnej prokuratúry sa Pellegrini vyjadril napríklad v poslednej nedeľnej diskusii v RTVS pred parlamentnými voľbami. Pellegrini na otázku moderátora, či chce zrušiť špeciálnu prokuratúru odpovedal: „Ak požiadame Právnickú fakultu Univerzity Komenského a najväčších odborníkov v tejto krajine na trestné právo a trestnoprávne prostredie a povieme im, prosím vás pekne, nakreslite to tak, aby to zodpovedalo dvadsiatemu prvému storočiu a priblížte náš aj trestnými sadzbami, aj spôsobom odsudzovania vyspelým krajinám na západ od nás a vzíde z toho, že po 31 rokoch napr. takáto inštitúcia špeciálna už nie je potrebná, ale má to byť napr. súčasť Generálnej prokuratúry s tretím námestníkom pre vybrané špeciálne trestné činy, tak ja prečo by som mal hovoriť, že to tak nemôže byť, ak to povedia odborníci“ (v čase od 24:15 ).

V predvolebne diskusii televízie TA3 sa Pellegrini k téme zrušenia Úradu špeciálnej prokuratúry vyjadril nasledovne: „Pokiaľ právnici z Právnickej fakulty Univerzity Komenského spolu s odborníkmi povedia, že to má byť inak ako dnes, prečo by sme sa mali brániť hlasu odborníkov? Ak povedia, že to má zostať tak ako je to teraz, že má zostať Úrad špeciálnej prokuratúry a má zostať Špecializovaný trestný súd, nech sa páči, tak zostane. Ja som len povedal, že ak ukáže odbornosť, že to má byť inak, my sme pripravení to spraviť“ ( 22:30 ).

V diskusii televízie Joj sa k téme Úradu špeciálnej prokuratúry Peter Pellegrini vyjadril nasledovne: „Ak sa hovorí o trestnoprávnom prostredí, ja som zástancom veľkej reformy po 31 rokoch existencie tohto štátu. Ak sa ukáže, že špeciálny prokurátor a jeho inštitút ako taký splnil svoju historickú úlohu vo vysporiadaní sa s mafiou, a tak ďalej, keby to bol tretí námestník a odnož špeciálna na Generálnej prokuratúre, myslím si, že by odrobili tú istú robotu ako robia teraz.“ (v čase od 18:54 )

Rezortný program strany Hlas-SD sa o zrušení Úradu špeciálnej prokuratúry vôbec nezmienuje. Program spomína iba znižovanie trestných sadzieb. „Preto sa zasadíme o prijatie nového trestného zákona, ktorý zabezpečí spravodlivé a účinné tresty pre páchateľov trestných činov, ale spôsobom, aby výkon týchto trestov zbytočne nezaťažoval daňových poplatníkov a aby neoslaboval ekonomiku tak, ako je tomu dnes,“ píše sa v programe strany ( .pdf , s.56).

Debata s najväčšími odborníkmi

Peter Pellegrini vo svojich vyjadreniach hovoril o zmene Úradu špeciálnej prokuratúry po debate s „najväčšími odborníkmi na trestné právo v krajine“. Dlho však nebolo známe či a kedy takáto diskusia prebehla.

V relácii Braňo Závodský naživo 7. decembra spomenul štátny tajomník menovite len dvoch ľudí, ktorí sa na diskusii mali zúčastniť. Boli nimi dekan Právnickej fakulty UK Eduard Burda, a bývalá rektorka Akadémie Policajného zboru Lucia Kurilovská (v čase od 7:50 ).

V relácii o mesiac neskôr minister spravodlivosti Boris Susko priblížil, že sa o zmenách diskutovalo na tzv. kolégiu ministra, na ktorom sa zúčastnili zástupcovia akademickej obce, ministerstva vnútra, ale aj zástupcovia aj Najvyššieho súdu, advokátskej komory, či prokuratúry (v čase od 4:05 ).

Podľa portálu Aktuality.sk sa k rozsiahlym zmenám v trestných kódexoch zišlo kolégium ministra pred podaním návrhu len raz. Členmi kolégia mali byť dekan Právnickej fakulty Univerzity Komenského Eduard Burda, predseda trestnoprávneho kolégia Najvyššieho súdu František Mozner, štátni tajomníci Lucia Kurilovská, Milan Hodás a Pavol Gašpar a zástupcovia Slovenskej advokátskej komory Martin Puchalla a Peter Erdős. Zástupca generálnej prokuratúry sa na kolégiu, podľa hovorkyňe generálnej prokuratúry, nezúčastnil kvôli inému pracovnému programu.

Eduard Burda bol neskôr zvolený do funkcie predsedu Štátnej komisie pre voľby a kontrolu financovania politických strán. Stalo sa tam po tom, čo ho strana Hlas do tejto komisie nominovala a následne získal v tajnej voľbe v parlamente podporu 75 poslancov. Lucia Kurilovská, Milan Hodás a Pavol Gašpar, ktorí mali o vládnom návrhu diskutovať, zas pôsobia v tejto vláde na pozíciách štátnych tajomníkov. V prípade Pavla Gašpara existuje navyše podozenie, konfliktu záujmov , keďže jeho otec Tibor Gašpar je obžalovaný v kauze Očistec, ktorú dozoruje Úrad špeciálnej prokuratúry.

Proti zámeru zrušiť ÚŠP sa vyjadrilo viacaro inštitúcii. Rada prokurátorov vyjadrila s plánom zrušiť Úrad špeciálnej prokuratúry a presunúť jeho agendu na krajské prokuratúry nesúhlas. K plánom vlády sa vyjadrila aj Európska komisia, ktorá požiadala slovenskú vládu aby ,,nepokračovala v zamýšľaných zmenách" a najmä aby ,,sa neuchyľovala k zrýchlenému postupu bez riadnej a dôkladnej konzultácie so zainteresovanými stranami na vnútroštátnej a európskej úrovni". Obavy ohľadom rušenia ÚŠP vyjadrila aj Európska prokuratúra a snahy vlády kritizovali veľkou väčšinou poslancov aj Európsky parlament.

Peter Pellegrini vo svojich výrokoch taktiež hovoril, že špeciálny prokurátor by sa mohol stať námestníkom generálneho prokurátora. Špeciálny prokurátor je však už dnes, podľa Zákona o prokuratúre , námestníkom generálneho prokurátora (§ 55d). Pellegrini taktiež navrhoval, že by Úrad špeciálnej prokuratúry mohol byť začlenený pod Generálnu prokuratúru. Podľa pripravovanej novely sa však Úrad špeciálnej prokuratúry ruší . „S účinnosťou od 15. januára 2024 prechádza pôsobnosť Úradu špeciálnej prokuratúry na príslušné krajské prokuratúry,“ píše sa v novele schválenej vládou.

Značná časť voličov nesúhlasí

V decembri bol zverejnený prieskum agentúry IPSOS, ktorý zisťoval spokojnosť voličov parlamentných strán s vládnymi opatreniami v oblasti právneho štátu. Na otázku, či si ľudia myslia, že chce vládna koalícia zrušením špeciálnej prokuratúry a znižovaním trestov pomôcť svojim vyšetrovaným a súdeným ľuďom odpovedalo kladne až 39 % voličov Hlasu. S výrokom, že vláda by mala čo najrýchlejšie zrušiť Úrad špeciálnej prokuratúry, nesúhlasilo až 37 % voličov Hlasu.

schválila
skrátenom legislatívnom konaní
RTVS
nedeľnej diskusii
24:15
22:30
18:54
.pdf
relácii
7:50
4:05
zišlo
zvolený
nominovala
konfliktu záujmov
dozoruje
vyjadrila
požiadala
vyjadrila
kritizovali
Zákona o prokuratúre
novely
ruší
prieskum


Viete, deň pred voľbou pán predseda Smeru Fico hovoril, že budeme vynášať lístky. Prezentoval ako veľké odhalenie verejnosti. Hodinu pred voľbou už hovoril, že budeme robiť rožky na tých volebných lístkoch a po voľbe oznámil, že aha, vidíte, dopadlo to tak ako sme hovorili, hoci v skutočnosti sa nič z toho, čo avizovali nenaplnilo, ale to je samozrejme pri Smere zvykom.

16. mája 2011 : "Ak si koalicní poslanci v utorok pri tajnej volbe preberú hlasovacie lístky, ale nevhodia ich do urny, Smer-SD to bude považovat za zmarenie tajnej volby a podporí podanie na Ústavný súd SR, aby sa tajná volba opakovala. 'Ak zrealizujú vytiahnutie lístkov, budeme považovat túto volbu za zmarenú, za realizáciu kontrolných mechanizmov, ktoré ústavný súd výslovne zakázal,' povedal dnes predseda strany Robert Fico." 17. mája 2011 (den volby, brífing sa konal krátko pred volbou): "Smer-SD údajne odhalil kontrolný mechanizmus koalície. Predseda Smer Róbert Fico na tlacovej konferencii pred hlasovaním parlamentu vyhlásil, že koalícia chystá podvodom kontrolovat tajnú volbu GP. Fico naznacil, že poslanci majú viacero možností drobných úprav hlasovacích lístkov, napríklad 'pokrcením rožkov'." Po volbe R. Fico na briefingu po volbe vyhlasoval, že sa nejednalo o štandardnú volbu a prezentoval rôzne spôsoby oznacovania hlasovacích lístkov (napríklad preciarknutie celého lístka), co oznacil za 'Radicovej kód.' Teoreticky sa teda nenaplnilo to, co pred volbou SMER/Fico predpokladali. To, ci sa o nejaký typ kódu jednalo alebo nie, na tomto mieste neoverujeme.

16. mája 2011
17. mája 2011
Po volbe


To isté platí, Marek Maďarič nielen ako podpredseda Smeru, ale aj v poslednom období svoj rezort viedol spôsobom, ktorý bol naozaj skvelý a môj osobný názor, keď ste chceli počuť, človek, ktorý naozaj ktorému sa po rokoch podarilo ukončiť traumu výstavby Slovenského národného divadla.

To, či viedol Marek Maďarič rezort kultúry "skvelým" spôsobom posúdiť nevieme. Pravdou je, že počas jeho trvania mandátu sa ukončila výstavba novej budovy Slovenského národného divadla. Konkrétne bola nová budova dostavaná a slávnostne otvorená 14.4.2007. História výstavby novej budovy však siaha podstatne hlbšie do minulosti a to do roku 1959, kedy vyšiel impulz od vtedajšieho povereníka SNR pre školstvo a mládež Vasiľa Biľaka. Následne bol v roku 1960 schválený návrh výstavby novej budovy SND. Samotná výstavba sa potom začala v roku 1986. V roku 1997 prešlo investorstvo výstavby z SND na Ministerstvo kultúry a v roku 1999 bol na podnet Kňažka pre výstavbu vyčlenený najväčší objem peňazí. V roku 2004 vláda prijala memorandum, v ktorom sa zaviazala budovy dostavať v spolupráci so súkromným investorom, po protestoch umelcov však v roku 2005 rozhodla o dostavaní zo štátnych zdrojov.

bola História


To tam nie je tak napísané explicitne, jak ste povedali, zase, vidíte zavádzate, ja vám môžem čítať celé časti z tejto.

Poslanec Čaplovič síce vraví pravdu, keď tvrdí, že pani Pfundtner explicitne nehovorí (necituje) to, čo sa píše v stanovisku Benátskej komisie. Avšak E. Pfundtner korektne interpretuje podstatu toho o čom táto správa hovorí, preto sa to nedá označiť za zavádzanie.

stanovisku


Čo sa týka extrémizmu, viete že na základe zákona z dielne pani ministerky spravodlivosti, začína od 1. februára fungovať aj to (...). To znamená oveľa prísnejšie sa berie čo je extrémizmus. Špecializovaný súd fakticky to bude skúmať.

Béla Bugár má zrejme na mysli zákon č. 316/2016 Z. z. z dielne ministerstva spravodlivosti. Zákon bol prijatý dňa 25.októbra 2016, s účinnosťou od 1.januára 2017. Béla Bugár teda nesprávne uvádza nadobudnutie účinnosti zákona, v ostatných častiach mu však dávame za pravdu. Celkovo môžeme teda výrok považovať za pravdivý.

zákon podporilo sprísneniu dotkli stránkach


Zachovali sme kontinuitu (s bývalou vládou pozn.) a vláda ešte v júli schválila pokračovanie v tomto princípe (v poskytovaní pomoci prostredníctvom Eurovalu 1 pozn.) v takomto type pomoci a záruk. Parlament schválil túto pomoc v auguste naprieč politickým spektrom 140 poslancov vtedy v Národnej rade a vzápätí bol aj prijatý zákon, ktorý tento záväzok umožňuje naplniť.

V auguste 2010 NR SR schválila zmluvu, ktorou sa Slovensko zaviazalo k ručeniu za pôžičky poskytnuté krajinám eurozóny, ktoré by sa dostali do finančných ťažkostí. Za schválenie hlasovalo 140 poslancov (hlasovanie nájdete tu ).

tu
Vládny návrh zákona o štátnych zárukách
tu


Odborníci sa vyjadrovali, že bolo porušené to, čo jednoducho v iných krajinách sa berie zodpovedne (Ochrana ústavných činiteľov počas atentátu, pozn.).

Viacerí odborníci na bezpečnosť sa vyjadrili, že počas pokusu o atentát na premiéra Roberta Fica došlo k sérií pochybení zo strany príslušníkov Úradu pre ochranu ústavných činiteľov a diplomatických misií MV SR.

Podľa bývalého šéfa úradu Juraja Zábojníka mal byť prvým varovným signálom pre Ficových ochrankárov výkrik: „Robo, poď sem!“. Dodáva, že ochrankári sú vyškolení na to, aby v dave pozorne sledovali nielen správanie ľudí, ale aj ich reč tela, ruky a oči. Za zlyhanie považuje aj fakt, že útočník Fica postrelil viackrát. Aj napriek tomu, že ochrankárov bolo veľa, ani po prvom výstrele nebol Fico chránený.

Bývalý člen Útvaru rýchleho nasadenia Polície ČR Lumír Němec tvrdí, že ochranka nebola dostatočne sústredená a organizovaná vo verejnom priestore. Keby útočníka niekto sledoval, mohol zakričať: “Zbraň!” a osobný ochranca by mohol hneď reagovať.

Bezpečnostný analytik Radovan Bránik sa vyjadril, že príslušníci úradu dostatočne nepreverili bezpečnosť priestoru predtým, než Fico pristúpil k plotu. Z niektorých záberov je viditeľné, že atentátnik pri sebe niečo skrýva, čo malo u ochranky vyvolať podozrenie.

Krátko po atentáte sa údajným pochybením premiérovej ochranky začal zaoberať aj Úrad inšpekčnej služby, a to vo veci „prečinu marenia úlohy verejným činiteľom.“ Vo februári 2025 bolo trestné stíhanie zastavené , pretože úrad dospel k záveru, že sa skutok nestal. Tým sa vyšetrovanie skončilo aj napriek tomu, že septembrová správa Úradu pre ochranu ústavných činiteľov pochybenia ochrankárov a tajných služieb pripustila.

Zábojníka Němec Bránik Úrad zastavené správa


V 2014, 21. februára sme požiadali taliansku stranu o spoluprácu práve k týmto osobám. Prvú urgenciu sme dali 2.septembra, o pol roka. Druhú 2. novembra 2014 a tretiu 29. júna 2015. Odpoveď prišla 15. októbra 2015 zo strany Talianov, kde boli mnohé informácie k mnohým osobám, ale k osobe Antonina Vadalu napísali, že žiadne dáta k nemu v registri nemajú.

Slovenské orgány boli informované o osobe Antonina Vadalu a jeho klane už v roku 2013. Vyplývať to má z korešpondencie medzi slovenským veľvyslanectvom v Ríme a talianskou organizáciou DIA (Direzione Investigativa Antimafia, hlavný úrad boja proti mafii), ktorú má redakcia Aktuality.sk k dispozícii. Výrok preto hodnotíme ako nepravdivý. Teraz.sk prišiel 2. marca 2018 s informáciou, že Prokuratúra pre boj proti mafii v Reggio Calabria, hlavnom meste juhotalianskeho regiónu Kalábria vydala stanovisko v ktorom "... oficiálne upozornila medzinárodné policajné orgány a slovenskú štátnu políciu na potrebu monitorovať činnosť skupiny Kalábrijčanov, zatknutých (vo štvrtok na Slovensku) za to, že sú podozriví z účasti na vražde mladého novinára Jána Kuciaka a jeho priateľky ". Na túto informáciu ešte v ten istý deň reagoval policajný prezident Tibor Gašpar prostredníctvom oficiálnej stránke policajného zboru na sociálnej sieti . Ten poprel tieto tvrdenia a naopak uviedol, že súčinnosť s talianskymi zložkami iniciovali naše orgány, pričom zdôraznil, že boli to práve talianske zložky, ktoré niektoré žiadosti zo slovenskej strany vybavovali " veľmi pomaly a obsažne veľmi slabo ." Potvrdzovať to má aj fakt, že keď vyšetrovateľ žiadal urgentne od talianskej strany ešte vo februári 2014 informácie o niektorých osobách, medzi nimi aj o Diegovi R., odpoveď dostala slovenská strana až v októbri 2015 " Odpoveď bola veľmi jednoduchá. Dokonca k jednej osobe, ktorú dnes máme v zadržaní (Antonino V.), nám bolo oznámené, že nedisponujú žiadnymi poznatkami vo svojich databázach ," Aktuality.sk 6. marca 2018 v ranných hodinách publikovali článok, podľa ktorého slovenské orgány boli informované o osobe A. Vadalu už pred piatimi rokmi. V roku 2013 mali doraziť z Ríma na Slovensko podrobné správy o Vadalovom klane. Medzi nimi aj kľúčová informácia, že sa vo svojej rodnej Kalábrii pravidelne stretával s poprednými predstaviteľmi mafie. Dokazovať to má korešpondencia medzi slovenským veľvyslanectvom v Ríme a talianskou organizáciou DIA (Direzione Investigativa Antimafia, hlavný úrad boja proti mafii), ktorú má redakcia Aktuality.sk k dispozícii.

Aktuality.sk

Teraz.sk

reagoval

sociálnej sieti

Aktuality.sk


Však od začiatku Gréci zavádzali. Posielali do Bruselu čísla, ktoré boli, boli klamstvom a nikto to neodhalil, nekontroloval.

Béla Bugár správne uvádza, že Grécko pred vstupom do eurozóny posielalo nepravdivé údaje o svojej ekonomike. Jednou z hlavných podmienok pre prijatie eura je niekoľko rokov udržaný deficit verejných financií pod 3 %, čo Grécko nesplnilo a údaje následne sfalšovalo. Výrok hodnotíme ako pravdivý.

údaje


Novelou zákona o sociálnom poistení za zvýšila suma maximálneho vianočného príspevku z 66,39 eur na 75 eur. Ide teda o nárast vo výške 8,61 eur. Výrok hodnotíme ako pravdivý. Vianočný príspevok sa zvýšil cez pozmeňovací návrh Viery Tomanovej. Išlo o pozmeňovací návrh k novele zákona o sociálnom poistení. "V §1 ods. 8 písm. a) sa suma "66,39 eura" nahrádza sumou "75 eur"." Dátum zverejnenia analýzy: 18.12.2013 Naspäť Nahlásiť chybu

návrh


Pani redaktorka, harmonizácia daní nie je momentálne vôbec na stole, takže nešpekulujme. Ja si myslím, že férová predvolebná kampaň aj v tejto veci úplne postačuje.

Pokial by Peter Kažimír nezdôrazňoval až tak veľmi, že harmonizácia daní nie je "vôbec" na stole, tak by sa s ním ešte dalo súhlasiť. Jeden zo záverov jednania Európskej Rady sa však zaoberá koordinovaním daňovej politiky štátov:

záverov


Vidíte a štát sa správal presne takto, že 400%-né predraženie akceptoval a mimochodom tá suma, o ktorú sme len pri týchto projektoch prišli 138 mil. Eur je skoro presne taká suma akú chceme získať zo zvyšných a spotrebných daní.

opäť sa jedná o čísla, ktoré nie je možné potvrdiť vzhľadom na to, že spomínaný audit a možná úspora neboli zverejnené.


Dovolím si citovať, z bangalorských princípov citujem: " doktrína nevyhnutnosti umožňuje sudcovi, ktorý je inak vylúčený, pojednávať a rozhodovať vo veci, ak by nevykonanie viedlo k nespravodlivosti." To znamená, že naozaj môže ísť o prípady, keď je: "podobne vylúčený alebo ak odročenie, alebo zmätočné konanie by spôsobili extrémne vážne ťažkosti, alebo ak dotknutý sudca nie je členom súdu zriadeného pojednávať a rozhodovať v spornej veci", a tak ďalej, "z času na čas, môžu vzniknú pred malým počtom konečných súdov poverených významnými ústavnými a odvolacími funkciami, ktoré nemôžu byť delegované na iných sudcov."

Róbert Madej cituje z rozsudku Európskeho súdu pre ľudské práva v konaní Harabín vs. Slovenská republika, ktorého súčasťou je aj sekcia "Relevantné medzinárodné dokumenty", na ktoré odkazuje. V tejto sekcii sa vysvetľujú aj Bangalórske zásady správania sudcov a na strane 14 doktrína nevyhnutnosti: "Mimoriadne okolnosti si môžu vyžadovať odchýlenie sa od už uvedenej zásady. Doktrína nevyhnutnosti umožňuje sudcovi, ktorý je inak vylúčený, pojednávať a rozhodovať vo veci, a to z toho dôvodu, že ak by sa tak nestalo, viedlo by to k nespravodlivosti. Uvedené môže vzniknúť, ak nie je primerane dostupný žiaden iný sudca, ktorý nie je podobne vylúčený, alebo ak odročenie alebo zmätočné konanie by spôsobili extrémne vážne ťažkosti, alebo ak dotknutý sudca nezasadá, a z toho dôvodu nemôže byť zriadený súd na pojednávanie a rozhodovanie v spornej veci. Takéto prípady budú samozrejme ojedinelé a špecifické. Z času na čas však môžu vzniknúť pred malým počtom konečných súdov poverených významnými ústavnými a odvolacími funkciami, ktoré nemôžu byť delegované na iných sudcov." Dátum zverejnenia analýzy: 06.05.2013 Naspäť Nahlásiť chybu

rozsudku


Viete, koľko sú, pani Puškárová, v krajinách, ktoré takúto daň zaviedli sadzby? Od 0,02 stotiny percenta do 0,07 stotín percenta.

Ako informuje portál banky.sk , v Maďarsku "je banková daň progresívna, ak je daňový základ do výšky 50 miliárd forintov, je stanovená vo výške 0,15 percent, pre prebytočnú časť až vo výške 0,53%. V Rakúsku sú povinné odviesť daň všetky úverové inštitúcie, nebankové inštitúcie daň neplatia. Pri daňovom základe 1 až 20 miliárd eur zaplatia daň 0,055 percent, za zvyšnú časť prostriedkov 0,085 percent a za deriváty 0,013 percent. Vo Francúzsku musia daň odviesť úverové inštitúcie, investičné spoločnosti, brokeri a rôzne iné finančné spoločnosti, ktorých daňový základ je viac ako 500 miliónov eur, vo výške 0,25 percent. V Nemecku platia daň úverové spoločnosti. Daň je progresívna, pre daňový základ pod 10 miliárd eur 0,02 percent, nad túto hranicu a do 100 miliárd eur 0,03 percent, nad 100 miliárd eur je to 0,04 percent." Švédsko - v roku 2009 a 2010 bola sadzba 0, 018 percenta, v roku sa sadzba zvyšuje na 0,036 percenta z každej poskytnutej pôžičky. K zvýšeniu bankovej dane pristúpila napríklad aj Veľká Británia z 0,05 percenta na 0,075 percenta.

banky.sk
Švédsko
zvyšuje
Veľká Británia


Od 50-tych rokov či od 80-tych rokov hovoríme o juhovýchodnom obchvate, (...).  Do dnešného dňa štát ten juhovýchodný obchvat nedostaval. (...) Juhovýchodný obchvat momentálne nie je žiadna priorita štátu.

Vybudovanie II. etapy juhovýchodného obchvatu mesta Trenčín (JVO) bolo schválené v súlade s územnoplánovacou dokumentáciou ÚPN VÚC Trenčianskeho kraja v roku 1998 a v náväznosti na I. etapu stavby. Potreba dokončenia výstavby obchvatu vyplynula z dopravnej prognózy, ktorá v prípade nevybudovania JVO predpovedala prehlbovanie dopravných problémov mesta Trenčín a opakujúce sa dopravné kolapsy od roku 2030 ( .pdf , s. 5). V roku 2008 bol tento zámer predložený mestom Trenčín na posúdenie z hľadiska vplyvov na životné prostredie. V zámere nebolo termín začatia a skončenia výstavby vôbec uvedený ( .pdf , s. 10), v záverečnom stanovisku z roku 2010 bol začiatok výstavby stanovený na rok 2015 a ukončenie na rok 2020 ( .doc , s. 3). Výstavba juhovýchodného obchvatu Trenčína v súčasnosti skutočne nie je žiadnou z priorít štátu, ten sa od nej dištancoval už v roku 2010. Výrok hodnotíme ako pravdivý. Podľa materiálov, ktoré Demagogu.SK zaslala hovorkyňa mesta Trenčín Erika Ságová, "už v roku 1974 sa v územnom pláne mesta počítalo s juhovýchodným obchvatom, no v inom trasovaní, lebo vtedy bol územný plán navrhnutý inak a aj mesto malo vyzerať inak." V zmienenom záverečnom stanovisku sa Ministerstvo dopravy SR (MD SR) vyjadrilo o výstavbe JVO ako o záležitosti Trenčína a predpokladá, že ju mesto bude financovať z vlastných zdrojov. Taktiež pripomenulo, že navrhovaná výstavba nie je v programoch výstavby ciest I. triedy rezortu dopravy do roku 2014 zahrnutá ( .doc , s. 13). V období rozhodovaní o variantách výstavby JVO teda nebola pre štát táto činnosť prioritná, resp. ani pozvažovaná za záležitosť, ktorú by mal riešiť. Najaktuálnejší strategický plán rozvoja dopravy SR do roku 2030 v sekcii Problémy z oblasti infraštruktúry uvádza, že najviac silno preťažených ciest I. triedy je v Trnavskom, Žilinskom, Banskobystrickom a Trenčianskom kraji (až cca 50 % ich dĺžky) ( .pdf , s. 21). Na základe toho by sa dalo predpokladať, že štát bude výstavbu trenčianskeho JVO, ktorý by viedol aspoň k odľahčeniu dopravnej situácie v krajskom meste, do istej miery podporovať. Medzi strategické opatrenia v cestnej doprave však nie je daná výstavba zahrnutá. Strategický plán rozvoja dopravy tematizuje z oblasti Trenčianskeho kraja len projekt väčšieho rozmeru, a síce zlepšenie prepojenia Trenčína, Zvolena/Banskej Bystrice a Košíc, tzv. stredoslovenskej cestnej osi západ - východ ( .pdf , s. 66). Pre priority v cestnej infraštruktúre štátu viď tabuľku nižšie ( .pdf , s. 119): Dátum zverejnenia analýzy: 29.10.2018 Naspäť Nahlásiť chybu

.pdf .pdf .doc .doc .pdf .pdf .pdf


Hovoríte, že toto je približovanie infraštruktúry Spojených štátov alebo teda NATO a západného sveta k Rusku, tak teda na ruskej strane, ktorá hrozí intervenciou vojenskou je 200 000 vojakov, a na strane našej je 5000 vojakov v Pobaltí, 5000 vojakov v Poľsku a 1000 vojakov v Rumunsku.

V decembri 2021 tajomník Rady národnej bezpečnosti a obrany Ukrajiny Olexij Danilov oznámil, že 200 km od ukrajinských hraníc sa ma nachádzať 122-tisíc ruských vojakov. Ďalších 143-tisíc má byť 400 km od hraníc. The New York Times uvádza, že v Poľsku je umiestnených 4-tisíc amerických vojakov a tisíc ďalších jednotiek NATO. 4-tisíc vojakov má byť nasadených aj v pobaltských krajinách. Na území Rumunska sa podľa zdrojov nachádza tisíc vojakov NATO. Hoci čísla uvedené Korčokom nie sú úplne presné, približne zodpovedajú reálnym počtom vojakov v daných krajinách. Pri dynamickej situácii v ukrajinsko-ruskom konflikte je potrebné počítať s tým, že počty jednotiek sa môžu rýchlo meniť. Výrok preto hodnotíme ako pravdivý.

ukrajinských
The New York Times
pobaltských
zdrojov


Rozširuje sa okruh ľudí, ktorí môžu podať žiadosti (o štátnu pomoc, pozn.)

Od 25. apríla môžu o peniaze v rámci Prvej pomoci žiadať aj ľudia, ktorí dlžia Sociálnej či zdravotnej poisťovni, daňovému úradu či úradu práce; no majú povolený splátkový kalendár. Možnosť dostať ekonomickú pomoc od štátu dostali dodatočne aj profesionálni športovci. Tvrdenie Juraja Šeligu preto hodnotíme ako pravdivé.

môžu dostali


Práve Gröhling si podosadzoval aj do toho inštitútu, ako ste povedali, že študentská rada, svojich poradcov a kamarátov.

Delegátov Študentskej rady vysokých škôl si volia priamo študenti slovenských vysokých škôl, neexistujú žiadne podozrenia, že by si Branislav Gröhling dosadzoval svojich známych do tohto orgánu. Výrok hodnotíme ako nepravdivý.

Študentská rada vysokých škôl združuje a zastupuje študentov všetkých vysokých škôl na Slovensku, je ustanovená zákonom o vysokých školách a má možnosť pripomienkovať zákony ministerstva školstva. Jej členmi sú delegáti všetkých vysokých škôl na Slovensku, ktorých si volia študenti daných škôl.

Zdroj: http://srvs.eu/studentska-samosprava-2/

17. septembra 2023 študentská rada vyzvala Danka, Kollára, Matoviča a Grohlinga, aby sa vzdali svojich vysokoškolských titulov. Vyzvala tiež exministra školstva Gröhlinga, aby poskytol dôkazy o legitímnom spôsobe dosiahnutia svojej vysokoškolskej kvalifikácie.

Andrej Danko pravdepodobne naráža na zmeny v obsadzovaní správnej rady na vysokých školách, ktorá je súčasťou reformy vysokých škôl prijatej v marci 2022.

Prijatie novely vyvolalo u akademickej obce kritiku vrátane protestov . Dôvodom boli obavy zo straty samosprávnosti vysokých škôl v dôsledku zvýšenia kompetencií správnej rady v podobe schvaľovania rozpočtu a nakladania s majetkom. Členmi rady nemôžu byť členovia akademickej obce, ale zvolení zástupcovia z verejného života.

Študentská rada uvítala novelu vzhľadom k mnohým krokom zlepšujúcim kvalitu akademického života ako pro-študentskú .

Demagóg.sk sa 26. 9. 2023 obrátil so žiadosťou o vyjadrenie na Andreja Danka, avšak nezareagoval.

združuje
delegáti
http://srvs.eu/studentska-samosprava-2/
vyzvala
reformy
prijatej
protestov
správnej
zástupcovia
Študentská rada
pro-študentskú


Táto sekta (scientológov, pozn.) je vnímaná v zahraničí často ako bezpečnostné riziko. Môžem uviesť Nemecko, kde došlo k rozhodnutiu príslušných orgánov, na základe ktorých táto sekta nemôže pôsobiť.

Je pravdou,že vláda Nemeckej spolkovej republiky zaujala ku scientologistickým organizáciám vo svojej krajiny značne odmietavé stanovisko.V Nemecku scientológovia zažalovali spolkového ministra práce a sociálnych vecí a predbežným opatrením chceli dosiahnuť zákaz jeho kritických vyjadrení na adresu scientologickej cirkvi. Najvyšší správny súd spolkového kraja Severné Porýnie -- Westfálsko potvrdil , že obvinenia scientológie z vymývania mozgov, nazvanie tejto sekty kartelom útlaku nerešpektujúcim ľudské práva, zaslepenou ideológiou použil minister oprávnene. Aj správa nemeckého Spolkového úradu na ochranu ústavy za rok 1999 jednoznačne potvrdila nezlučiteľnosť programovej orientácie a aktivít scientológov so základnými princípmi slobodného demokratického poriadku a definovala scientológiu ako organizáciu, ktorá sa organizuje do totalitnej formy, ktorá zahŕňa násilie a týranie.

potvrdil
magazín Time
1997
správu
Der Spiegel,25.novembra 2013


To je práve na tom nebezpečné, že od júla minulého roku ako vznikla nová vláda sa našiel nový argument, ktorý ospravedlňuje akékoľvek správanie a konanie politikov. Povie sa, že to bolo v súlade so zákonom, že podstata veci bola v poriadku a tým sa ako keby vybavila celá miera zodpovednosti politickej, morálnej etickej. Z tohto dôvodu musím veľmi jasne poukázať na obrovský rozdiel medzi tým ako som ja odvolával ministrov vo vláde, ktorej som bol predsedom a ako sa dnes všetko odbíja obyčajným konštatovaním, že je to v súlade so zákonom a je to teda aj všetko v poriadku.

Kauza emisie - Ficova reakcia : "Pán Mikloš zase vidí niečo, čo nie je pravda. Nebol porušený žiadny zákon . Nech sa páči, nech urobí, čo chce urobiť, nech to zdaní. Obrovské množstvo slovenských firiem mu bude naozaj vďačné za to, že nebude môcť ďalej vykonávať aktivity v oblasti ochrany životného prostredia." Kauza nástenkový tender - Ficova reakcia : Fico sa vyjadril, že ak kontrola zistí porušenie zákona, minister výstavby Mariana Januška (SNS) bude odvolaný. Fico ministra odvolal až keď ÚVO konštatoval porušenie zákona. Na predchádzajúce obvinenia, že Janušek konal prinajmenšom neeticky nereagoval. Kauza sociálne podniky - R. Fico odmietol odvolať ministerku V. Tomanovú v prípade pochybného udeľovania dotácií soc. podnikom. V prípade Zemplínskeho soc. podniku sa objavili informácie o možnom prepojení na funkcionárov Smer-SD. Dotácie neskôr odmietla preplatiť aj EK . Kauza Privilégium - Ficova reakcia : Fico sa vyjadril, že dotáciu schválili v súlade so zákonom a v súlade s výnosom ministerstva práce. Na základe vyššie uvedených informácií vyplýva, že neexistuje žiadny obrovský rozdiel ako uvádza Fico v zmysle odvolávania sa na populárnu formulku "všetko bolo v súlade so zákonom" medzi dnešnou a minulou vládnou garnitúrou.

Ficova reakcia
Ficova reakcia
R. Fico
Zemplínskeho soc. podniku
EK
Ficova reakcia


Farár dostáva okolo 300-380 euro plat, takže to nie sú nejaké horibilné sumy a keď zoberiete, ten čelný predstaviteľ cirkvi, ktorý je biskup, ktorý má okolo 800 euro...

Plat farára sa pohybuje od 392 do 560 eur v hrubom, plat biskupa v rozmedzí od 524 do 752 eur v hrubom. Kollár že sa snažil poukázať na fakt, že platy farárov a aj biskupov sú veľmi nízke. Výrok považujeme za pravdivý, pretože platy farárov a biskupov sa naozaj môžu pohybovať aj v takom rozmedzí aké spomína Kollár. Platy predstaviteľov cirkvi sú určované nariadením vlády SR č. 299/2007 Z.z. o úprave osobných požitkov poskytovaných duchovným cirkví a náboženských spoločností. Nariadenie určuje sumu základných platov duchovných cirkví a náboženských spoločností. Vzťahuje sa na diakonov, biskupov, ale aj farárov, kazateľov, či rabínov. V prílohe č. 2 k tomuto nariadeniu sú duchovní zaradení do stupnice základných platov podľa skupín od A po G. Napr. evanjelický kaplán patrí do skupiny C, rímskokatolícky farár do skupiny D, židovský hlavný rabín do skupiny G a pod. Platy sú určené podľa skupiny, do ktorej sú zaradení a v závislosti od doby vykonávania činnosti v duchovnej správe (príloha č. 1 k tomuto nariadeniu). Farár patriaci do skupiny D môže mať v závislosti od doby vykonávania duchovenskej činnosti od 392 do 560 eur v hrubom. Takisto je v § 2 ods. 2 predmetného nariadenia upravená aj možnosť prideliť aj príplatok. Výška hodnostných príplatkov, ktorú určuje cirkev alebo náboženská spoločnosť, závisí od skupiny, v ktorej sa duchovný nachádza a je určená nasledovne: C od 6,64 do 23,24 eur mesačne D od 16,60 do 39,84 eur mesačne E od 25,56 do 66,39 eur mesačne F od 43,16 do 99,59 eura mesačne G od 66,39 165,97 eura mesačne Cirkev alebo náboženská spoločnosť tiež môže priznať duchovnému zvýšenie základného platu až do výšky 30 % jeho základného platu tzv. výkonnostný príplatok. Kollár pravdepodobne spomínal farára rímskokatolíckej cirkvi, ktorý podľa tabuľky patrí do skupiny D. Začínajúci farár mal dostávať základný plat vo výške 392.16 eur, pričom by mu mohla byť priznaná odmena vo výške od 16,6 do 39,8 eur mesačne. Po niekoľkých rokoch vykonávania duchovenskej činnosti by sa mu výrazne plat nezvyšoval. Po tridsiatich rokoch by mal farár podľa tabuľky nárok na 560,14 eur, k čomu by sa mu prípadne pripočítali uvedené odmeny. Navyše by mohol dostať navýšenie základného platu do výšky 30 % jeho základného platu. Odmeny mu však nemusia byť poskytnuté. Začínajúci diecézny biskup rímskokatolíckej cirkvi patriaci do skupiny G by dostával 524 eur, pričom by mu mohla byť priznaná odmena vo výške od 66,39 do 165,97 eur mesačne. Až po tridsiatich rokoch by sa v tabuľke posunul na maximálnu hodnotu 752 eur, pričom by mal nárok na odmenu vo výške od 66,39 do 165,97 eur a na prípadné navýšenie platu do výšky 30 % jeho základného platu. Jeho plat by bol tak vo väčšine prípadov ešte nižší než 800 eur. Aktuality v roku 2015 na margo platov duchovných uviedli, že priemerná mesačná mzda duchovného plateného zo štátneho rozpočtu bola 519 eur v hrubom. Začínajúci kňazi dostávali 324 eur, diecézny arcibiskup, či biskup po 30 rokoch praxe dostával približne 688 eur. Po 4 % zvýšení platov , ktoré nadobudlo účinnosť v januári 2016, by sa priemerný plat duchovných mal dostať na hodnotu 479 eur mesačne. Platy sa zvýšili vo výške od 11 do 28 eur. Nízke platy predstavovali problém najmä pre gréckokatolíckych kňazov, ktorí sú väčšinou ženatí živitelia rodín. Ministerstvo kultúry posiela každý rok cirkvám milióny na prevádzku úradov a platy duchovných. V roku 2015 bolo pre cirkvi poskytnutých 38,8 mil. €, pričom najviac, 22 miliónov dostáva rímskokatolícka cirkev. Nástupný plat začínajúceho katolíckeho kňaza je 329 €. Čo sa týka iných nárokov duchovných, tak podľa informácii z kódexu kanonického práva sa každá diecéza na Slovensku člení na farnosti, ktoré sú zriaďované diecéznym biskupom, ktorý zveruje starostlivosť o faru farárovi. Farár spravuje cirkevný majetok farnosti, vo väčšine prípadov môže na fare bývať. Farár má po zavŕšení sedemdesiatych piatych rokov nárok zrieknuť sa úradu a diecézny biskup sa má postarať o primerané materiálne zabezpečenie a o bývanie zriekajúceho sa. Farár má síce poskytnuté ubytovanie, poskytuje však naň príspevok, ktorého suma sa v jednotlivých diecéznych priestoroch líši. Nemalé výdavky pre kňazov predstavuje potreba využívania vlastného auta, keďže musia často navštevovať veriacich (najmä v akútnych prípadoch) alebo ho využívať na pastoračné účely. Dátum zverejnenia analýzy: 06.02.2017 Naspäť Nahlásiť chybu

nariadením
Aktuality
4 % zvýšení platov
kódexu kanonického práva


Ja tu 2,5 roka, 3? Hovorím o tom, že by sa mali zrušiť zdravotné odvody...

Radoslav Procházka sa k zrušeniu zdravotných (a sociálnych) odvodov hlási dlhodobo- Demagog.SK zistil jeho vyjadrenia z apríla 2012 čo je viac ako 2 roky a dva mesiace. Zrušenie zdravotných odvodov mala v pláne aj vláda I. Radičovej. Procházka bol v tom čase člen KDH, jednej z vládnych strán. Výrok vzhľadom na kontext hodnotíme ako pravdivý. Na Rade KDH predstavil Manifest Alfa (október 2012), kde na str. 4 žiada "úplné zrušenie odvodov, konkrétne: financovanie základnej zdravotnej starostlivosti zo štátneho rozpočtu, s možnosťou dobrovoľného poistenia nadštandardu" Od tej doby sa k téme viac krát vyjadril, napríklad na svojom blogu v auguste 2012, alebo v rozhovoroch v októbri 2012 a februári 2013 . TA3 (júl 2012): "Podľa neho aj keď odhliadneme od mimoriadnej technickej aj finančnej náročnosti takéhoto úsilia, je jeho nevýhodou predovšetkým to, že nijako nerieši podstatu problému. " Tú by omnoho efektívnejšie riešilo zrušenie povinných zdravotných odvodov, financovanie základnej zdravotnej starostlivosti zo štátneho rozpočtu a súťaž poisťovní len na trhu dobrovoľného pripoistenia k základnej zdravotnej starostlivosti. Poisťovniam by v takom prípade nebolo treba nič nahrádzať ani od nich nič kupovať späť a usporili by sa aj tie náklady, ktoré dnes stojí správa systému zdravotných odvodov," uviedol Procházka." V komentári v denníku Hospodárske Hospodárske noviny 20. apríla 2012 Prochádzka hovoril o zámere zrušiť povinné zdravotné odvody. "Iste, najpohodlnejšie riešenie dnes spočíva v zrušení zdravotných odvodov ako takých, čo je opatrenie, ktoré má aj mnoho iných opodstatnení , než len toto. Avšak aj v prípade, ak práve na toto nenájde 83-ka dosť odvahy, existuje viacero spôsobov, akým sa použitie verejnoprávnych odvodov dá limitovať tak, aby slúžili výlučne verejnoprávnym účelom." Dátum zverejnenia analýzy: 30.06.2014 Naspäť Nahlásiť chybu

Zrušenie
Alfa
blogu
októbri 2012
februári 2013
TA3
Hospodárske noviny


Vláda I. Radičovej zvýšila v roku 2011 zadlženie Slovenska na jedného obyvateľa z 5000 na 5700 eur. Pravicová

Pri hodnotení tohoto tvrdenia vychádzame z našich výpočtov a výpočtov INESS. Naše výpočty: Najskôr overíme prvú časť výroku, a to či dlh na obyvateľa v SR za rok 2010 bol skutočne cca 5000 eur. Počet obyvateľov k 31. decembru 2010 bol 5 435 273. Výška verejného dlhu v roku 2010 dosiahla výšku 41% HDP. HDP v roku 2010 bolo vo výške 65,91 mld. eur. 41% z 65,91 mld. je 27,0231 mld. eur. A tento dlh vydelíme počtom obyvateľov, dostávame dlh 4972 eur na obyvateľa, čiže cca 5000 eur. Oficiálne údaje za rok 2011 zatiaľ nie sú známe, preto budeme vychádzať z odhadov. Podľa rozpočtu schváleného na rok 2011, bol v minulom roku deficit štátneho rozpočtu vo výške 3,81 mld. eur. Tento deficit pripočítame k verejnému dlhu z roku 2010 (štátny dlh je súčet deficitov jednotlivých rokov, pozn.). To znamená, že predpokladaná výška verejného dlhu v roku 2011 je 30,8331 mld. eur. Počet obyvateľov k 30. septembru 2011 bol 5 445 324. Obdobným výpočtom ako pri roku 2010 vypočítame zadĺženie Slovenska na jedného obyvateľa na rok 2011, ktoré je 5662 eur, čize približne 5700 eur. Výpočty INESS: INESS v rámci projektu Cena štátu vypočítala dlh na jedného obyvateľa SR . V roku 2010 bol dlh na jedného obyvateľa 4 971,1 eur a v roku 2011 5 599,2 eur. Hoci SMER-SD nepoužila úplne presné čísla zadĺženia Slovenska na jedného obyvateľa, tvrdenie hodnotíme ako pravdivé, vzhľadom na pravdivý trend zadlžovania. Dátum zverejnenia analýzy: 05.02.2012 Naspäť Nahlásiť chybu

Počet obyvateľov
Výška verejného dlhu
HDP
deficit štátneho rozpočtu
Počet obyvateľov
Cena štátu
dlh na jedného obyvateľa SR


Politická strana (SaS, pozn.), ktorej, dá sa povedať, hlavní aktéri pochádzajú z biznisu.

Na čele strany SaS stojí predseda Sulík, ktorý podľa vlastného životopisu pôsobil v rokoch 2004 - 2006 ako riaditeľ spoločnosti Odvoz a likvidácia odpadu a.s., v rokoch 1991 - 2001 ako spoluzakladateľ, spolumajiteľ a riaditeľ spoločnosti FaxCopy a.s.

životopisu životopise životopise


Poľsko je však postihnuté podstatne viacej, tam tento objem je až skoro 45 % (menej plynu z Ruska, pozn).

Je pravdou, že Poľský plynárenský koncern (PGNiG) oznámil pokles importu zemného plynu z Ruskej federácie do Poľskej republiky o 45% ku dňu 11. septembra 2014. V piatok (12. septembra 2014) spoločnosť Gazprom prisľúbila obnovu dodávok zemného plynu do Poľska. Nepodarilo sa nám však zistiť aktuálny stav dodávok zemného plynu z Ruskej federácie do Poľskej republiky. Je však pravdou, že dodávky plynu do Poľska boli obmedzené a toto obmedzenie bolo aj 45 %. Preto hodnotíme výrok ako pravdivý. Poľská tlačová agentúra PAP informovala, že kým ešte v pondelok (8. septembra 2014) bolo zníženie importu zemného plynu o 20 %, v utorok (9. septembra 2014) o 25%, v stredu a vo štvrtok sa zníženie objemu vyšplhalo až na približne 45% . Poľská ropná a plynárenská spoločnosť (PGNiG) zaznamenala (ku dňu 11. septembra 2014) pokles v objeme dodávok zemného plynu z Ruskej federácie do Poľskej republiky vo výške približne 45% . 12. septembra Poľský plynárenský koncern (PGNiG) oznámil , že dodávky plynu svojim zákazníkov neprerušil, napriek problém z dodávkami plynu z Gaspromu. The New York Times , 11. septembra 2014: „In a troubling portent on Wednesday, Poland halted its supply of reverse gas to Ukraine, citing a reduction in supply from Gazprom. P.G.N.I.G., the state-owned Polish oil and gas company, said in a statement that its supplies from the east had been reduced by 45 percent. Gazprom, however, denied there had been a reduction." SITA , 13. septembra 2014: "Poliaci mali obmedzené dodávky zemného plynu z Ruska až na polovicu, preto boli nútení zastaviť aj reverzný tok na Ukrajinu. Avšak v súvislosti s tým, Gazprom v piatok (12. septembra 2014) prisľúbil opätovné požadované dodávky plynu do Poľskej republiky." Dátum zverejnenia analýzy: 15.09.2014 Naspäť Nahlásiť chybu

zníženie
približne 45%
45%
oznámil
The New York Times
SITA
opätovné


...pretože ste na ministerstvo financií si stiahli operačný program Informatizácia a boli ste v tom veľmi aktívny. Keď som odchádzal z ministerstva financií v roku 2006, tak som dal ten veľmi konkrétny projekt, volá sa to Jednotný identifikátor. Dal som urobiť odhad, koľko by mohlo stať, lebo potrebujeme na elektronizáciu služieb rôznych, potrebujeme, aby každá osoba mohla byť identifikovaná podľa jedného kódu,  jedného čísla nejakého. Nedajú sa na to použiť rodné čísla, pretože niektoré sú duplicitné, treba ich konvertovať na nejaký iný jednotný identifikátor. Dal som odhadnúť, koľko by to mohlo stať. Odhad bol, že 7 miliónov korún. Teraz sme štyri roky boli v opozícii, prišli sme naspäť, pozriem si jednotlivé projekty operačného programu Informatizácia spoločnosti, ktoré spadajú pod ministerstvo financií a ktoré boli prijaté za ministrovania pána Počiatka, vidím projekt, jednotný identifikátor obyvateľstva. Viete, koľko stojí? 14 miliónov eur. 7 miliónov, to čo malo stať 7 miliónov slovenských korún, stojí 14 miliónov eur.

Oficiálne podklady, ktoré by hovorili o cene za jednotný identifikátor z roku 2006 sa nájsť nepodarilo. TVnoviny.sk v júli napísal , predpokladajme na základe informácií od Mikloša, že identifikátor v roku 2006 stál 7 miliónov eur a dnes 13 miliónov eur.

TVnoviny.sk v júli napísal


Pani Flašíková-Beňová patrí k tým najväčším presadzovateľom týchto myšlienok v spoločnosti (registrované partnerstvá, pozn.).

Monika Flašíková-Beňová sa opakovane vyjadrovala pozitívne vo vzťahu k zavedeniu právnej úpravy, ktorá by upravovala spolužitie osôb rovnakého pohlavia, napr. registrované partnerstvá. Napr. vyjadrenie pre SME : “Ľudia s inou sexuálnou orientáciou majú mať právo na také isté podmienky na život ako tí s väčšinovou orientáciou … Verím, že sa to raz podarí zmeniť.”

Podobné informácie uvádza aj SITA , podľa ktorého Flašíková Beňová dlhodobo spolupracuje s Občianským združením Inakosť, kde sa snažia zabezpečiť ľudské práva pre inak sexuálne orientovaných ľudí prijatím zákona o registrovanom partnerstve dvoch osôb rovnakého pohlavia : “Je to môj osobný postoj a prihlásenie sa k tejto agende.” Nielen v strane Smer je Beňová svojimi názormi v tejto veci a ich prezentáciou výnimkou.

SME SITA


Líbya, ak sa pozrieme na mapu sveta, je na severe Afriky a má veľmi blízko k brehom Talianska, má veľmi blízko k brehom Sicílie, je tam Malta, samozrejme, na dostrel a potom sú to určité migračné vlny, ktoré smerujú na, na Grécko.

Lýbia skutočne patrí medzi krajiny severnej Afriky, z európskych štátov je k nej najbližšie Taliansko (a jeho časť Sicília), Grécko a Malta. Podľa mapy migračných tokov, ktorú pripojila k svojmu článku BBC zo zdroja iMap však hlavné migračné toky z Lýbie vedú len do Talianska a na Maltu, žiadne migračné cesty do Grécka nie sú zakreslené. Aj stránka FRONTEX potvrdzuje, že z Lýbie vedú migračné cesty len do Talianska a na Maltu. Výrok ako celok preto hodnotíme ako nepravdivý.

Lýbia BBC FRONTEX


My sme už dvakrát menili prognózu (rastu pozn.) k horšiemu. Prvý krát sme ju zmenili, keď ešte vládna koalícia existovala. A aj keď tie rokovania boli ťažké, trvali mnoho týždňov, však sme na nich obidvaja sa zúčastňovali, boli sme schopní prijať dodatočné opatrenia za 240 miliónov eur a premietnuť to do návrhu rozpočtu, aby ten schodoch bol napriek tomu taký, aký sme pôvodne naplánovali.

I. Mikloš hovorí o prognózach IFP (Inštitút finančnej politiky), ktoré boli vykonané v júni, auguste , resp. najnovšia v novembri 2011 . V júni bol odhad reálneho rastu HDP ešte na úrovni 4,4% HDP. V auguste už bol tento odhad nižší o jedno percento a to na úrovni 3,4% HDP. Novembrová prognóza je ešte pesimistickejšia, kedy sa na rok 2012 odhaduje rast HDP na úrovni 1,7% HDP. Čiže oproti augustovej prognóze ide o pokles odhadu rastu HDP o 1,7% HDP. Technicky sa tak prognóza menila oproti júnovej dva krát. Prvý krát ešte počas vlády, druhýkrát po páde. V dôsledku očakávaného spomalenia rastu HDP na Slovensku v tomto a budúcom roku dôjde k výpadku verejných financií, ktoré sa predpokladá na úrovni 240 miliónov. Vláda teda musela upraviť navrhovaný rozpočet tak, aby aj napriek tomuto výdavku bol udržaný deficit na plánovanej úrovni, pri čom touto témou sa napríklad zaoberalo stretnutie lídrov koalície 7.9.2011. Vláda následne 20.9.2011 oznámila , že našla prostriedky pre vykrytie výpadku príjmov.

auguste
novembri 2011
predpokladá
musela
oznámila
vyjadril


...je to približne rovnaký podiel (výdavky na zdravotníctvo z HDP) ako dáva ČR, ale tam je viacnásobne vyššia spokojnosť pacienta...

Podobné výroky overoval Demagog.sk už 25. februára 2016 a 28. februára 2016. Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP a české zdravotníctvo s 7,3 % HDP. V prieskume Eurobarometra hodnotilo zdravotný systém ako dobrý 50 % Slovákov, zatiaľ čo až 78 % Čechov. Výrok hodnotíme ako pravdivý. Podiel výdavkov na zdravotníctvo k HDP má podľa štatistiky Eurostatu z roku 2013 Slovensko vo výške 7,5 % a Česko vo výške 7, 3 %. Napriek tomu hodnotilo v prieskume Eurobarometra (s.11, . pdf ) z roku 2013 zdravotný systém ako dobrý 50 % Slovákov, zatiaľ čo až 78 % Čechov. Oproti predchádzajúcemu prieskumu Eurobarometra ide o pokles o 3 percentuálne body. Slovensko sa umiestňuje nižšie ako Česká republika aj v hodnotení kvality zdravotnej starostlivosti podľa EuroHealth Consumer Index za rok 2015 a aj v zhodnotení Európskej komisie (s. 54 a 49, . pdf ).

februára februára Eurostat Eurobarometra Eurostatu pdf EuroHealth pdf


Pred necelými tromi rokmi sme prijali zákon o povinnej aktivácii všetkých tých, ktorí poberajú hmotnú núdzu. Vy ste reagovali s tým, že ste sa obrátili na ústavný súd...

Zákon č. 417/2013 Z.z. o pomoci v hmotnej núdzi bol prijatý 26. novembra 2013 a do účinnosti vstúpil 1.januára 2014. Následne bol v prechodnom období pol roka a do platnosti prišiel 28. júna 2014. Je tiež pravdou, že opozícia podala návrh na posúdenie ústavnosti tohto zákona Ústavnému súdu Slovenskej republiky. Treba však poznamenať, že zákon nebol prijatý pred "necelými troma rokmi" , ale už pred "tromi rokmi a pár mesiacmi" , no výrok hodnotíme i tak ako pravdivý.

Aktuálne znenie zákona
bol zákon vráteny
Opoziční poslanci
Namietali
rozhodol

https://demagog.sk/vyrok/ht Ľudia v hmotnej núdzi budú mať nárok na finančnú pomoc od štátu vo výške 61,60 eura len vtedy, ak odpracujú 32 hodín mesačne v rámci menších obecných služieb alebo dobrovoľných činností. Základným predpokladom týchto podmienok má byť to, že ľuďom v hmotnej núdzi má byť práca ponúknutá.tp:/


Ľudia na dávkach v hmotnej núdzi sú bohužiaľ ľudia dlhodobo nezamestnaní. 2/3 z tej súčasnej našej nezamestnanosti, ...

Podľa štatistík, ktoré na základe údajov z ÚPSVAR spracoval eTrend , tvorili dlhodobo nezamestnaní nad 1 rok 48%, nad 2,5 roka je to 20,5% zo všetkých evidovaných nezamestnaných. Viac ako dvojtretinový podiel tvoria najmä v banskobystrickom, košickom a prešovskom kraji.

eTrend


Mňa osobne tiež trápi to, že na jednej strane prichádza do parlamentu pán štátny tajomník, pán štátny tajomník Chren a ktorý vyhlási, že ide do parlamentu, si do parlamentu odpočinúť.

Takéto vyhlásenie nepovedal žiadny súčasný koaličný politik. Niečo, čo sa tomuto môže obsahovo podobať uviedol Richard Sulík počas jednej parlamentnej rozpravy po odstúpení Ivana Švejnara. Sulíkovo vyhlásenie na Švejnovu adresu z 13. októbra počas 7. schôdze parlamentu: "Posledná vec, ktorú by som chcel povedať, je, že no tak teda ten Ivan Švejna mal toľko neviem čoho v sebe, že odstúpil. No tak, viete, odstúpil, príjem má rovnaký, je to vlastne nejaká satisfakcia voči médiám, lebo ja napr. nepovažujem za korektné, že denník Sme venoval 72 článkov tejto kauze, od 4. septembra to máme za 38 dní, 72 článkov ku kauze Hayekovci, si myslím, je ďaleko nad mieru toho, čo sa dá považovať za žurnalistickú objektívnosť. Tak je to v podstate len také, že je to obeť pre médiá. Len ja mám osobne s tým veľký problém. Ja si myslím, že tu budú viacerí poslanci klubu Smer so mnou súhlasiť, ja mám s tým veľký problém, keď si médiá povedia, že no tak tohto človeka teraz ideme zostreliť, lebo veď je pekný deň, no a čo budeme robiť, tak poďme ho zostreliť, a budú dovtedy o tom písať, až kým nepadne. Dobre, Ivan Švejna odstúpil, ale čo sa tým udialo? No tak má tie isté peniaze, akurát teraz dostane ešte 6 000 odstupného a bude mať menej roboty a nebude za nič zodpovedný. Ja toto nevidím ako riešenie. Vyšetríme to a zistíme, že... (Reakcie z pléna.) Bude mať kolektívnu zodpovednosť ako jeden zo 150 poslancov. Tak si myslíme, že je to ďaleko korektnejšie takto. A viem, že nám to škodí, viem, že my ako strana SaS sme hodne utrpeli týmto, ale myslím si, že je korektnejšie sa k tomu riadne postaviť, nech to ten úrad vyšetrí. Vydiskutujeme si to, ale keď raz ten Martin Chren nič neurobil, tak jednoducho nikam nebude odstupovať. Ďakujem pekne."


Zajtra skupina poslancov predloží do Národnej rady tento návrh (Ústavný zákon o ochrane rodiny, pozn.). KDH tento návrh predkladalo aj v roku 2006 a vtedy neboli prezidentské voľby.

V septembri roku 2004, nie 2006, Ministerstvo spravodlivosti pod vedením Daniela Lipšica z KDH predložilo návrh zákona o rodine v roku 2004. Zákon bol neskôr vrátený prezidentom. V roku 2004 sa síce prezidentské voľby konali , ale už v apríli, teda niekoľko mesiacom pred predložením tohto návrhu zákona.

predložilo návrh vrátený konali návrh predložili neprešiel


Reálna mzda je ekonomickou veličinou, ktorá zohľadňuje infláciu a presnejšie preto vypovedá o kúpyschopnosti zamestnancov.

Podľa údajov štatistického úradu reálne mzdy na Slovensku medziročne klesajú od 1. kvartálu 2022. Predtým od 2. kvartálu 2020 rástli.

Aj v januári 2023 reálne mzdy klesali (-3,9 percenta), hoci pomalším tempom než v decembri (-8,3 percenta). Podobne reálne mzdy ešte klesli aj vo februári 2023, hoci Štatistický úrad uvádza , že tri odvetvia medzičasom zaznamenali nárast – ubytovanie, reštaurácie a stavebníctvo.

Nesedí teda, že reálne mzdy klesajú tretí rok po sebe. Tvrdenie Erika Tomáša preto hodnotíme ako nepravdivé.

Zdroj: Štatistický úrad SR

***V pôvodnom hodnotení Demagóg.SK nesprávne uviedol, že reálne mzdy na Slovensku klesajú od druhého kvartálu roku 2021. Pomýlil sme si pokles s tempom rastu. Za chybu sa ospravedlňujeme. Rovnako sme v tvrdení nemali uvedené čísla za prvé dva mesiace roku 2023, preto sme ho pôvodne označili za neoveriteľné.***

Vyjadrenie Erika Tomáša z 30. 4. 2023 (k nášmu nesprávnemu hodnoteniu): „Sami ste zistili, že reálne mzdy začali klesať v roku 2021, teda klesajú v rokoch 2021, 2022 a 2023 a teda klesajú “treti rok po sebe”, ako som správne uviedol ja, ba dokonca i niektoré médiá. Nepovedal som, že klesajú “tri roky”, ale opakujem “tretí rok po sebe”. Čiže odmietam, že by išlo o zavádzanie, či dokonca klamstvo."

údajov
klesali
uvádza
Štatistický úrad SR


Nikto nerobil proti referendum žiadnu protikampaň, to treba zdôrazniť...

Takmer dva týždne pred referendom Robert Fico na tlačovej besede pred novinármi predniesol stanovisko strany, že SMER-SD nemôže odporučiť svojim voličom a sympatizantom, aby sa tohoto referenda zúčastnili. Žiadny záznam o negatívnej kampani sa nám nepodarilo dohľadať.

predniesol